text:
आत्मसमीक्षा
एखनहि मैथिली तथा हिन्दी साहित्यक प्रसिद्ध व्यक्तित्व आर हमरा लोकनिक आदर्श श्री प्रदीप बिहारी द्वारा लिखल गेल किछु मर्मस्पर्शी बात पढबाक अवसर भेटल। इच्छा भेल जे हुनकर ओ बात अहाँ सबकेँ सेहो पढाबी आर तखन शुरु करी एकटा आत्मसमीक्षा।
विषय शीर्षक मे लिखल अछि। मिथिलाक लोकसंस्कृति पर खतरा सुस्पष्ट ढंग सँ देखल जा रहल अछि। कतेको रास परिवर्तन देखब हमरा लोकनिक भाग्य-दुर्भाग्य जे कहू मुदा देखय लेल भेटि रहल अछि। एहि मे एकटा अछि विवाहक अवसर पर बरियाती आब दु-सांझ सँ एक-सांझ मे परिवर्तित भऽ गेल अछि। ई परिवर्तन अनबाक लेल पंचायत वा गाम स्तर पर जुर्माना व्यवस्था करैत लोक सब पर थोपल गेल, वा एना कही जे बरियातीक स्वागत मे आडंबर केँ दूर करबाक लेल ई क्रान्ति आनल गेल। कहैत छैक न ‘फतवा’ – बिल्कुल ताहि तर्ज पर फरमान जारी करैत समाजक हर व्यक्ति सँ कहल गेल जे विवाह पर बरियातीक स्वागत एक सांझ सँ दोसर सांझ नहि कय सकैत छी, एहि सँ समाजिक व्यवहार मे कूरीतिक प्रसार आ अपव्यय सँ पूँजीक नोकसानी भऽ रहल अछि। जाहि परिवार मे वैवाहिक संबंध बनि रहल अछि ताहि ठाम आब समांगक संख्या घटि गेल अछि, लोक बहरिया बनि गेल अछि, छुट्टीक अभाव, आदि अनेक कारण देखायल गेल। स्वागत एक सांझ मे हो, भले बरियातीक संख्या पहिने जेकाँ ११-२१ नहि बल्कि १००-२००-५०० जतेक भी हो। बरियातीक संग-संग सरियातीक भोज सेहो आब शुरु भऽ गेल अछि। विवाहक आनन्द आब एक्कहि दिन मे समाप्त भऽ जाएत अछि। दोसर दिन बियाहक घर मे मरहन्ना सन बुझाइत अछि। नीक-बेजाय – सब बातक समीक्षा हम सब अपन निजी अनुभव सँ कय सकैत छी। तऽ आउ, देखी जे प्रदीप बिहारी अपन भावना सँ कि संवाद देबय लेल चाहैत छथि। एकरा ऊपर अपन प्रतिक्रिया हम अहाँ कोना देबः
“अंतरगक अगिला अंक लेल मिथिलाक लोक संस्कृति पर जीवकान्तक इंटरव्यूक प्रूफ देखैत छलहुँ । माइक सँ डहकनक स्वर कानमे आयल । ताहि क्रममे कतोक गीत सभ। …समधि अयला बनि-ठनि क’, धोती-कुरता पहीरि क’, अयला ….बेटा के बियाह मे…। फेर, स्वागत मे गाली सुनाओ, सुनाओ मेरी सखिया ….। आदि आदि ।
मोन पड़ल बरियात । पहिने बरियात जाइ, तँ मरजाद (भतखै) मे एहिना स्त्रीगण सभ गीत सुनबैत रहैत छलीह। घंटोक घंटा धरि भोजन होइत रहैत छल । भाँति-भाँतिक गारि समधि कें पढल जाइत छल । खूब विनोद होअय । आइ सभटा मोन पड़’ लागल ।
हमर दुनू पुत्रक बियाह भ’ गेलनि अछि । मुदा एकहु बेर एहन गीत सुनबाक अवसर नहि भेटि सकल । जहिया सँ एकसंझाक चलनसारि भेलैए, बरियातक आनन्दे चौपट भ’ गेलैए ।
हमर जेठ पुत्रक बियाह मिथिले मे भेल छनि । आइ सोचैत छी जे ई “एकसंझा” हमरा माथ पर किएक सवार भ’ गेल रहय? छोट पुत्रक बियाह मिथिला मे नहि छनि।
जानि नहि किएक, समधिक रूपमे आइ बेर-बेर ई गीत सभ सुनबाक मोन होइए।
भातिज, बटुक, एखनि सतमे कक्षा मे छथि। हुनक बियाह धरि समय कते ससरि गेल रहतैक, से के जानय?
बन्धुलोकनि! जँ अपनेलोकनि कें एहन अवसर बाँचल अछि, तँ तकर आनन्द लेबा मे हुसि ने जायब।
स्त्रीगण द्वारा गाओल जा रहल डहकनक सामूहिक स्वर एखनो हमरा कानमे आबि रहल अछि ।”
उपरोक्त कथन पर अपन विचार अपना केँ तऽ सुनेबे करब, कृपया कमेन्ट बक्सा मे सेहो लिखब। जाहि सँ मिथिलाक लोकसंस्कृतिक नीक व बेजाय केर ज्ञान चौतरफा प्रसार होय।
अपन विचार हम संछेप मे एतबे कहब जे जाहि सँ मानवताक महत्व कायम रहय से काज करू। समाज मे एहेन नियम नहि बनाउ जे मानवीय मूल्यक अवमूल्यन हो। पुरखा द्वारा बनायल नियम केर महत्व केँ समुचित आत्मसमीक्षाक संग आत्मसात केने बिना कोनो नव नियम जबरदस्ती थोपब उचित बात नहि।
पहिने बरियातीक संख्या कम होएत छल। सवारी-साधन सेहो कम छल। दूर सँ बरियाती अबैत छल। रहबाक यानि आराम करबाक समुचित जोगारक आवश्यकता छल। किछु सांस्कृतिक व्यवहार जेना सोहाग देनाय, नव दूलहिनक मुंह देखनाइ, मर्जादक भोजन केनाय, स्त्रीगण समाज सँ गारि सुनैत नवनिर्मित संबंध केँ मिठास सँ भरनाय – सब बात केर अपन औचित्य छल। कालान्तर मे एहि सब मे परिवर्तन आयल। विवाह दूर-दूर केर कुटुम्ब केर अपेक्षा नजदीके मे होमय लागल। शहरी परिवेश मे कार्य संपन्न होमय लागल। प्रवासक मारि पड़ल। बहुत कारण सँ एक-संझू बनाओल गेल। एकरो अपन औचित्य छैक। मुदा किनको यदि इच्छा ई छन्हि जे हम दू-संझू करैत कनेक समारोह केँ आरो रंगीन बनाबी, तिनका रोकबाक नियम उचित नहि बुझैछ।
एहि सन्दर्भ मे हमरा लोकनिक समकालीन आसुकवि विजय झा जेट एयरवेज एकटा मर्मस्पर्शी संदेश लिखैत छथिः
“अहि बेरका दरभंगा आ मधुबनी भ्रमण बहुत किछु देखा रहल अछि धरातलक आधुनिक मिथिला अपन नव स्वरुप लय तैयार अछि, चाहे विद्यापति समारोह हुए वा की बर बरियाती हो, जतय विद्यापति समारोह दरभंगा मे विशिष्ट दर्शक दीर्घा सँ नशा मे मतल किछु अधवयसु केँ अभद्रताक सब सीमा नाँघइत देखलहुँ, प्रतिभागी महिला नृत्यांगना पर दुर्गन्धित अभद्र भाषाक प्रहार देखलहुँ, ओतहि बरियाती मे मिथिलाक कौलिक परंपरा पर पंजाबक सांस्कृतिक वर्चस्य देखलहुँ, दहीक जगह रायताक प्रयोग, बदामक दालि केर जगह राजमा, तरुआ केर स्थान पर मटन सिक कबाब केर अतिक्रमण देखलहुँ।
सोच नकारात्मक नहि थीक, समय परिवर्तनशील अछि। परिवर्तन हेबे टा करत। लेकिन दिशाविहीन यद्यपि अपना पर दोसर संस्कृति हावी हुअय ई चिंतनीय!
प्रशंशाक पात्र ओ गायक सब छलाह जे अपन सुमधुर कंठ मे एखनहु माँ मैथिली केँ जियेने छथि।
बाराती मे ओ ३१ टा पारम्परिक संस्कार केर पक्षधर पाग आ धोती दोपटा केर मान रखने रहथि। संख्या निसंदेह पहिले सँ बढियां, किछु बुझायल, मोन पडल शाब्दिक मोनक दशा व्यक्त करैत अछिः
१. पाइन मे पनबट्टा हेलैत अछि चोर सब तकैत अछि
२. खंड खंड करू तरुआरी तैयो न काटल जाय सुपारी
३. अस्सी कोसक पोखरी अस्सी लोक नहाथि !
४. बज्जर खसे ओहि पोखैर सँ पंछी पियासल जाइथ”
उपरोक्त दुइ व्यक्तित्वक विचारक संग अपन संछिप्त भावना पाठक वर्ग लेल रखने छी। समीक्षा सब कियो करय जाउ। फोटो टटके-टटकी दरिभंगा सँ राजेश झा – मिथिला राज्य निर्माण सेनाक पूर्व अध्यक्षीय पीठ सदस्य पठौने छथि। हुनकर विचार सेहो आयल अछि। एकरा पुनः दोसर समाद मे संप्रेषण करब।
– संपादक
हरिः हरः!!


c: text/html

text:
नवका- पुरनका लेख सर्च करु...
पर्थ में तिरंगा
आखिर पर्थ में भारतीय तिरंगा लहरा गेल. लगातार 17 टेस्ट मैच जीतय के रिकी पोंटिंग के सपनाओहिना टूटि गेल जेना 2001 में स्टीव वॉ के कोलकाता में टूटल छल. लगातार 16 मैच जीत चुकलऑस्ट्रेलिया के विजय रथ रोकय के लेल अपन कप्तान जंबों के जवान के जतेक तारीफ कएल जायकम होयत. ऑस्ट्रेलिया के गरूर टूटि गेल. ओना त भारत एहि सं पहिने वाला सिडनी टेस्ट सेहोजीतल रहति मुदा अम्पायर के कारण भारत के हार के मुंह देखय पड़ल छल.
पर्थ के पिच दुनिया के सभस तेज पिच अछि आओर ऑस्ट्रेलिया ई मानि के चलय छल जे एहि ठामत भारत के बल्लेबाज एक के बाद एक कए पवेलियन वापस चलि जयताह... पूरा टीम बिखड़ि जायत मुदा दुनु पारीमें भारत के बनायल रन के हुनकर बल्लेबाज पाछा नहिं कए पयलाह. ऐना भेल जे पांच दिनक मैच चारिए दिन मेंखत्म भ गेल. लक्ष्मण आओर राहुल द्रविड़ सात साल पहिने जेना ऑस्ट्रेलिया के लगातार जीत के राह में दीवारबनल छलाह तहिना एहि बेर फेर ओ खाड़ भ गेलाह. बल्लेबाजी में सचिन तेंदुलकर के संग सहवाग...लक्ष्मणआओर राहुल द्रविड़ के महत्वपूर्ण योगदान रहल. ओना धोनी आओर आरपी सिंह सेहो नीक बल्ला भाजलाह. गेंदबाजी में आरपी सिंह... पठान आओर इशांत शर्मा के प्रदर्शन नीक रहल. मुदा सहवाग जे शुरू में दुटा विकेटलेलाह ओ मैच में टर्निंग प्वाइंट साबित भेल.
सिडनी में जे भेल ओकरा बाद एहि जीत के महत्व आओर बढ़ि जाइत अछि. ई एक तरहे भारत के लेल इज्जत केमैच बनि गेल छल. आओर टीम के सभ खिलाड़ी जेना एकजुट भ खेललाह ओ काबिले तारीफ अछि. ओना फेर दुटानिर्णय एहन छल जे ठीक नहिं कहल जा सकय अ. चलु मुदा अंत भला त सभ भला. मैच में भारत पहिने दिन सअपन पकड़ बनौने रहल. पहिल पारी में बढ़त फेर चारि सय सं ज्यादा के लक्ष्य. ऑस्ट्रेलिया जैसन चैंपियन के लेलई भारी पड़ि गेल. ओ कहिओ सोचलो नहिं होयताह जे हुनकर गढ़ में आबि कोई हुनका मात दय देताह.
एहि जीत के लेल अपन कप्तान जंबो अनिल कुंबले के जतेक सराहना कएल जाय कम होयत. ओ एहन समय परकप्तानी के संभालय लेल आगां आयल छलाह जखन द्रविड़ पाछा हटि गेलाह... सचिन भार उठावय सं इनकार कएदेलाह. एहन हालात में भारत के सभस ज्यादा विकेट लेबय वाला कुंबले टीम के एकजुट
रखय में कामयाब रहला ई बड़का बात अछि. भारत के लेल ई एकटा एतिहासिक जीत अछि.
1 टिप्पणी:

robotstxt: allowed

filter: keep


text:
नवका- पुरनका लेख सर्च करु...
मिथिला मे स्वागत
कांग्रेस नेता राहुल गांधी के दरभंगा मे जोरदार स्वागत कएल गेलन्हि. ललित नारायण मिथिला विश्वविद्यालय के कुलपति डॉ पद्माशा झा हुनकर स्वागत मिथिलाक परम्परा के अनुसार पाग चादर सं कएलकिन्ह. एहि अवसर पर देशभक्तिक गाना सेहो गायल गेल. विश्वविद्यालय के शिक्षक सभ केंद्रीय विश्वविद्यालय के दर्जा देबय के मांग कएलखिन्ह. राहुल गांधी सं आग्रह कएल गेलन्हि जे अगर ओ चाहथिन्ह त केंद्रीय विश्वविद्यालय के दर्जा मिल सकैत अछि. हुनका बताएल गेलन्हि जे एहि ठाम पढ़य वाला बेसि विद्यार्थी ग्रामीण परिवेश के अछि... किसान परिवार के अछि.
राहुल गांधी के कार्यक्रम विश्वविद्यालय के यूरोपीय गेस्ट हाउस मे छल. एहि ठाम ओ राष्ट्रपिता महात्मा गांधी के मूर्ति पर माला सेहो चढएलखिन्ह.
लोक सभ के पूरा कोशिश रहैन्हि जे राहुल जीक मिथिला यात्रा यादगार रहय. मुदा लोकक... युवा लोकनि के उत्साह... भारी भीड़... किछ अव्यवस्था के कारण हंगागा भs गेल. राहुल गांधी के आबय के खबर सं हुनकर आबय के जगह हैलीपैड... बाघघर... नागेन्द्र झा स्टेडियम सं लs क गेस्ट हाउस धरि लोकक भीड़. सभ लोक हिनकर एक झलक देखल लेल बेताब. अहां सभ सोचि सकय छी जे एतेक उत्साह मे छोट-छिन बात भs जाए छय. जिनका झलक मिललन्हि ओ खुश... जे नहि देख पएलखिन्ह एहि बात सं नाराज छलखिन्ह जे राहुल जैसन नेता के सभा खुलल जगह मे किएक नहि कएल गेल.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
MSU द्वारा दर्ज कराओल गेल शिकायत मे कहल गेल अछि कि बेनीपट्टी प्रखण्ड के धकजरी गाम लग कचरी चौक पुल जेकि 1987 के बाढ़िमे बही गेल छल। लगभग 29 बरख बितलाक बादो ओहि पुलक निर्माण एखन धरी नहि भेल अछि। जाहि कारण से हजारो लोग एहि सँ प्रभावित भ' रहल अछि।
पिछला बरखक सितम्बर माहमे अखबार सभमे खबैर छपल छल कि उक्त कचहरी चौक पुलाक लेल 2.5 कड़ोद टाटाक राशि के स्वीकृति भेटल संगहि टेंडर केर प्रक्रिया चैल रहल अछि। मुदा, पिछला माह 19 फरवरी के मिडिया श्रोत से जानकारी भेटल कि उक्त पल लेल एखन धरी कुनु तरहक स्वीकृति नहि भेटल अछि।
कार्यपालक अभियंता रामदयाल पासवान कहला कि स्वीकृति नहि भेटल अछि, मुदा विभाग के जानकारी भेजल गेल अछि। फेर कैल्ह 2 मार्च के अखबार मे छपल कि उक्त पुला लेल 2 कड़ोर टाकाक स्वीकृति भेटल अछि, जाहिक पृष्टि स्थानीय विधायक भावना झा कएलिन्ह अछि। जाहिसे आमजन असमंजस मे अछि। आमजन केर कहब छैन्ह कि जखन पुलक स्वीकृति नहि भेटबाक बात कार्यपालक अभियंता रामदयाल पासवान कहलनि अछि। ऐहिक बावजूद स्थानीय विधायक द्वारा पुक के स्वीकृतिक खबैर अखबार मे छपल अछि।
अखबार मे उक्त पुलक लेल एक बेर 2.5 कड़ोर तेँ एक बेर 2 कड़ोर टाका स्वीकृति बताओल गेल अछि, जहिसे अनिश्चितता आलम बनल अछि। एहीसे आमजन के ई प्रतीत भ' रहल छैन्ह कि स्थानीय विधायक भावना झा समस्या केर निदान कम अखबार बाजी बेसी क' रहल अछि।


text:
मुंबई, जुलाई १६, २०१५. मैथिली जिन्दाबाद!!
धर्मेन्द्र झा – दहेज मुक्त मिथिलाक महाराष्ट्र अध्यक्ष जानकारी करौलनि अछि जे मिथिलाक सहरसा जिला – बनगाँव निवासी संजय खाँ जे हाल सरायकेला (आदित्यपुर) मे नौकरी करैत छथि, जिनकर करीब ८-९ वर्षक बच्चा ल्युकोमिया (ब्लड कैन्सर) सँ पीड़ित छन्हि, ओहि कैन्सर पीड़ित बच्चाक संग टाटा कैन्सर अस्पताल मे इलाज करेबाक लेल मुंबई आयल छथि, आर्थिक रूप सँ निर्बल परिवार आ ताहि पर सँ पुत्रक खतरनाक बीमारी – एहेन विपत्तिक समाचार भेटिते ‘दहेज मुक्त मिथिला – मुंबई’ केर समस्त सक्रिय सदस्य स्वैच्छिक योगदान करबाक लेल उद्यत् भेलाह। एखन धरि स्वैच्छिक घोषणा सँ करीब ५० हजार रुपयाक संकलन हेबाक आश्वासन भेट गेल अछि आ आइ पीड़ित परिवार तक ओ सहयोग राशिक संग दहेज मुक्त मिथिलाक अधिकारी लोकनि भेंटघांट करैत इलाज मे कोनो तरहक कोताही नहि करबाक लेल अनुरोध करत। ई जानकारी धर्मेन्द्र झा मैथिली जिन्दाबाद केँ करौलनि।
दहेज मुक्त मिथिला केर राष्ट्रीय अध्यक्ष पंकज झा एवं संरक्षक पंडित धर्मानन्द झा अपन संस्थाक समस्त सक्रिय सदस्य केँ धन्यवाद करैत सदिखन एहि तरहक एकजुटता सँ मैथिली तथा मिथिलाक सेवाक करबाक आह्वान कएलनि। संस्थाक महासचिव राजेश राय जे एक दयालू हृदयक मालिक रूप मे सेहो जानल जाइत छथि, ओ सोशियल नेटवर्क फेसबुक, व्हाट्सअप आदि द्वारा संचालित मुहिम वास्ते सब नवतुरिया केँ हृदय सँ धन्यवाद करैत स्वयं सेहो कैन्सर पीड़ित मैथिल बच्चाक जान बचेबाक लेल जुटि गेल छी से जानकारी देलनि। एहि मुहिम मे रौशन मिश्र, सगुन मिश्र, मनीष झा, प्रकाश कमती ‘सुच्चा मैथिल’, राम नरेश शर्मा आदि सब कियो सक्रिय छथि। जानकारी ईहो भेटल अछि जे मिथिला-मैथिली लेल जान-प्राण एक करबाक जुनून सँ कोनो हद तक सहयोग वास्ते उपाय निकालल जा सकैत अछि। जरुरत पड़त तऽ चैरिटी शो केर सेहो इन्तजाम होयत जाहि मे मैथिल कलाकार लोकनि नि:शुल्क अपन कलाक प्रदर्शन करता आ एहि मैथिल बच्चाक जान बचेबाक लेल अपन सहयोग देता। मैथिली जिन्दाबाद हिनका लोकनिक प्रयास केँ बेर-बेर सलाम ठोकैत अछि। ओना तऽ आरो लोक सब एहि बच्चा केँ सहयोग लेल आगाँ बढल छथि, मुदा सांगठनिक स्वरूप कमजोर हेबाक कारणे हुनका लोकनिक सहयोगक बारे कोनो विस्तृत जानकारी मैथिली जिन्दाबाद तक नहि पहुँचि सकल अछि। एहि अभियान मे हाफ मर्डर फिल्म केर निर्माता-निर्देशक रमानाथ झा, बेरोजगारी मुक्त मिथिलाक निरज मिश्र मुन्नू, अखिल भारतीय मिथिला पार्टीक सर्वेसर्वा माननीय रत्नेश्वर झा, मिथिला आन्दोलनक भीष्म पितामह डा. बैद्यनाथ चौधरी बैजु तथा गोटेक फेसबुकिया फूकास्टर व्यक्ति तथा संस्था आदिक नाम सेहो सुनबा मे आयल अछि। पुष्ट जानकारी लेल मैथिली जिन्दाबाद प्रयासरत अछि।
मैथिली जिन्दाबाद सेहो एहि बच्चाक जीवनरक्षा लेल ईश्वर सँ प्रार्थना करैत बच्चाक पिता सँ सहयोग वास्ते संपर्क करबाक लेल अपील करैत अछि। बच्चाक पिता संजय खाँ केर फोन नंबर: ८०९७१८५१९९ अछि। यदि अहाँ दहेज मुक्त मिथिलाक माध्यम सँ सहयोग पहुँचाबय चाहैत छी तऽ जरुर सम्पर्क करू: पंकज झा, राष्ट्रीय अध्यक्ष, दहेज मुक्त मिथिला – फोन: ९८२१४०५१६४ आ ९३२०४०५१६४.


text:
मिथिलामे बुद्ध-पूजाक परम्परा
मिथिलामे भलें महान् दार्शनिक उदयनाचार्यकें बौद्धमतक खण्डन करबाक श्रेय देल जाइत हो आ कहल जाइत हो जे ओ बौद्धकें निर्मूल कएलनि। आ एहि सम्बन्धमे अनेक खिस्सा-पिहानी गढि दूनू मतक बीच शास्त्र-चिन्तनकें भयंकर युद्ध आ शत्रुताक रूपमे प्रचारित कएल जाइत हो मुदा सत्य इएह अछि जे समाज बुद्धकें अपन आराध्यक रूपमे मानैत रहल।
हमरालोकनिकें ई बुझबाक चाही जे दर्शनशास्त्रक दू मतक बीच जतए कतहु शास्त्रार्थ भेल हो ओ सभटा तत्त्वक अन्वेषणक लेल होइत रहल। आ जिनका ने शास्त्रसँ मतलब रहनि आ ने कोनो मतक ज्ञान रहनि ओ सामान्य लोक एहेन शास्त्रार्थकें दू टा राजाक बीच लड़ाइके रूपमे शत्रुता-मैत्रीक गणना करैत रहलाह।
वास्तविकता ई छल जे मिथिलामे सेहो बुद्धकें विष्णुक अवतार मानल जाइत छल आ हुनक मूर्ति ठाम-ठाम स्थापित छल। दार्शनिक स्तर पर जे मतवाद रहल हो मुदा सामाजिक आ धार्मिक स्तर पर मिथिलामे बुद्धदेव पूजित रहलाह।
वैशाख शुक्ल सप्तमी तिथि-
वैशाख शुक्ल सप्तमीकें बुद्धमूर्तिक अभिषेक आ पूजा होइत छल। एहि पूजाक मन्त्र बुद्धक वचनसँ होइत छल न कि वैदिक मन्त्रसँ। अर्थात् बुद्धक पूजनक विधान जे महायान शाखामे छल ओही मन्त्रसँ होइत छल।
ई पूजा सप्तमी तिथिकें पुष्य नक्षत्र रहला पर होइत छल आ तीन दिन धरि एकर उत्सव मनाओल जाइत छल। एहि उत्सवमे चैत्य, मन्दिर आ घरकें सजाओल जाइत छल। एहि अवसर पर बौद्ध संन्यासीकें पुस्तक, भोजन, वस्त्र आदि दए सत्कार करब, संगहिं एहि दिन गरीब-गुरबाकें वस्त्र, अन्न आदि दान करबाक परम्परा समाजमे प्रचलित रहल। तीन दिन धरि नाच-गानक उल्लेख सेहो एतए कएल गेल अछि।
कर्णाट-कालक प्रख्यात धर्मशास्त्री म.म. चण्डेश्वर अपन कृत्यरत्नाकरमे ब्रह्मपुराणक वचन उद्धृत करैत लिखैत छथि जे अठाइसम कलियुगमे जखनि शाक्यलोकनि अपन धर्मकें छोड़ि भ्रष्ट भए गेलाह तखनि भगवान् विष्णु बुद्धक रूपमे अवतार लए धर्मकें फेरसँ व्यवहारमे अनलनि।
एहि दिन बुद्धक पूजाक संग आनो पूजाक विधान कएल गेल अछि-
गंगाक पूजा-
म.म. चण्डेश्वर ब्रह्मपुराणक एही स्थलक आधार पर वैशाख शुक्ल सप्तमीकें गंगाक पूजाक सेहो विधान करैत छथि। ओहि वचनक अनुसार वैशाख मासक शुक्ल पक्षक सप्तमी तिथि कें महात्मा जह्नु गंगाकें क्रोधवश पीबि गेलाह। मुदा फेर जखनि हुनका अपन काएहि कार्य पर पश्चात्ताप भेलनि तँ दहिना कानक छिद्र देने गंगाकें निकालि पुनः पृथ्वी पर प्रकत केलनि। महात्मा जह्नुक द्वारा गंगाकें पीयब आ फेर प्रकट करब एही दिन भेल छल तें एहि उपलक्ष्यमे गंगाक पूजा कएल जेबाक चाही।
ब्रह्मपुराणे
वैशाखे शुक्ल सप्तम्यां जाह्नवी जह्नुना पुरा।
क्रोधात् पीता पुनस्त्यक्ता कर्णरन्ध्रात्तु दक्षिणात्।।
तां तत्र पूजयेद् देवीं गङ्गां गगनमेखलाम्।
बुद्धक पूजा-
उपर्युक्त बुद्धपूजाक उल्लेख करैत कहैत छथि जे-
अष्टाविंशतिमे प्राप्ते विष्णुः कलियुगे सति।
शाक्यान् विनष्टधर्माँश्च बुद्धो भूत्वाप्रवर्तयत्।
तत्र पूज्यो भविष्योसौ पुष्यादिदिवसत्रयम्।
सर्वौषधैः सर्वगन्धैः सर्व्वबीजैश्च सर्व्वदा।
बुद्धार्चास्नपनं कार्यं शाक्योक्तैर्वचनैः शुभैः।।
अर्च्चा प्रतिमा
सुविचित्राणि कार्य्याणि चैत्त्यदेवगृहाणि च।
पूज्याः शाक्याश्च यतयः पुस्तकाहारचीवरैः।।
पुष्पवस्त्रान्नदानञ्च देयं दीनजनस्य च ।
त्रिदिनञ्चोत्सवः कार्य्यो नटनर्त्तनसंकुलः।।
ई अंश उद्धृत कएलाक बाद म.म. चण्डेश्वर अपन शब्दमे आगाँ लिखैत छथि जे बुद्धदेवक पूजा पुष्य नक्षत्र युक्त वैशाख शुक्ल सप्तमीकें कएल जेबाक चाही, मुदा गंगाक पूजामे पुष्य नक्षत्रक कोनो गणना नहिं। जाहि दिन वैशाख शुक्ल सप्तमी तिथि पड़ि जाए ओहि दिन गंगाक पूजा होएबाक चाही।
अत्र वैशाखशुक्लसप्तम्यामित्युपक्रमात् पुष्यादिदिवसत्रयमित्यभिधानात् पुष्ययुक्तवैशाखशुक्लसप्तम्यां बुद्धार्च्चादि गङ्गापूजा तु केवलायामपि।
म.म. चण्डेश्वर अपन शब्दमे गंगापूजा आ बुद्धपूजाक तिथिनिर्णय सेहो करैत छथि। तें एहिसँ बुझबाक चाही जे ई दूनू पर्व मिथिलामे प्रचलित छल आ तें कोन कोन दिन कोन पूजा होएत ताहि पर संदेहकें दूर करैत म.म चण्डेश्वर स्पष्ट व्याख्या केने छथि।
वाचस्पति मिश्रक कृत्यमहार्णव
म.म. वाचस्पति सेहो अपन ग्रन्थ कृत्यमहार्णवमे श्रावण शुक्ल द्वादशीकें धरणीव्रतक प्रसंग बुद्धमूर्तिक पूजा लिखने छथि। ओतए पूजाक पद्धति सेहो देल अछि। बुद्धक प्रत्येक अंगमे भिन्न भिन्न मन्त्रसँ पूजाक विधान कएल गेल अछि। ई पूजाविधि वराहपुराणसँ उद्धृत कए म.म. वाचस्पति लिखने छथि। ओ लिखैत छथि जे भविष्यपुराणमे सेहो इएह बात कहल गेल अछि।
एतए आधुनिक इतिहासकारलोकनि भ्रम पसारैत कहैत छथि जे मिथिलामे बुद्धक पूजा ब्राह्मण नहिं शूद्रक द्वारा कएल जाइत छल। मुदा उपर्युक्त उद्धरणमे कतहु एहि बातक संकेत नहि अछि जे ई शूद्रक पूजा थीक। एतेक धरि जे बौद्ध संन्यासीक आदर-सत्कार सेहो एहि उत्सव अंग छल। तीन दिनक उत्सव स्वयंमे महत्त्वपूर्ण अछि।
एहि विवेचनसँ सिद्ध होइत छल जे मिथिलामे 14म शतीमे बुद्धदेवक ई पूजा प्रचलित छल। तें बुद्धक मूर्ति जे भेटैत अछि तकरा अन्यथा नै लेल जेबाक चाही।


text:
पटना। मुख्य सचिव, सरकार, माननीय उच्च न्यायालय केँ सोम दिन जनौलनि जे केँ पॉलिथीन से मुक्त करबा हेतु कानून बनाओल जायत। कानून बनेबा सँ पहिने संबंधित प्रत्येक विंदु पर विचार कय एक मासक अंदर पॉलिथीन निर्माण सहित ओकर विक्री, उपयोग पर प्रतिबंध हेतु कठोर निर्णय लेल जायत। माननीय उच्च न्यायालय तत्काल प्रभाव से बोध गया केँ पॉलिथीन मुक्त करबा लेल अंतिम कार्रवाई करबाक आदेश देलक अछि। एकर अगिला सुनबाई २७ अगस्त केँ होयत।
सोम दिन सुनवाई के क्रम मे राज्यक मुख्य सचिव सहित शहरी विकास आ आवास विभाग, वन विभाग क प्रधान सचिव, प्रदुषण नियंत्रण बोर्ड क चेयरमैन,पटना नगर निगम क आयुक्त, पटना क डी एम आ गया क एडिशनल डी एम न्यायालय मे उपस्थित छलाह। सरकार आ प्रदुषण नियंत्रण बोर्ड जवाबी हलफनामा दायर कय न्यायालय केंँ पाॅलिथीन से राज्य केँ मुक्त करबा लेल विस्तृत जानकारी देलक। ध्यातब्य अछि जे न्यायमूर्ति डॉ रवि रंजन आ न्यायमूर्ति एस कुमार क खंडपीठ अखवार मे छपल समाचार पर स्वत: संज्ञान लेलक अछि।
अखवार मे गयाक महाबोधि मन्दिर परिसर क मुचलिंद झील क घटैत जल क्षेत्र आ ओकर अंदर वनस्पति आ जैव मंडल केँ पाॅलिथीन से खतरा पर एक लेख प्रकाशित भेल छल जाहि पर कोर्ट स्वत: संज्ञान लैत मुख्य सचिव सहित अन्य पदाधिकारी केँ कोर्ट मे उपस्थित होयबाक आदेश देने छल।


text:
रामबाबू
पटना । राज्य निवेश प्रोत्साहन परिषद (एसआईपीबी) सँ बिहारमे निवेश हेतु 25 नव प्रस्ताव आएल अछि। हालहि मे एसआईपीबी केर बैसारमे अहिमे सँ 22 केर मंजूरी भेट चुकल अछि। अहिमे करीब एक अरब रुपैयाक निवेश केर संभावना अछि। अहिमे सँ 11 प्रस्ताव खाद्य प्रसंस्करण क्षेत्रकें लेल अछि।
ओतय प्लास्टिक एवम रबर क्षेत्रक लेल पांच प्रस्ताव अछि। स्वास्थ्यसँ जुड़ल दू, तकनीकी शिक्षासँ दू, पर्यटनसँ एकटा, केमिकल क्षेत्रसँ एकटा आऔर अन्य सँ तीन प्रस्ताव शामिल अछि। अहि सभमे बड़का प्रस्ताव मुजफ्फरपुरमे फार्मास्युटिकल कंपनीक लेल 59 करोड़ 90 लाख रुपैया आऔर पटनामे तकनीकी शिक्षा क्षेत्र लेल 20 करोड़ रुपैयाक प्रस्ताव शामिल अछि।
प्रदेशक करीब 70 प्रतिशत जनसँख्या कृषि पर निर्भर अछि। जतय बिहारमे नव औद्योगिक नीति लागू भेलाक बाद सबसँ बेसी रुचि खाद्य प्रसंस्करणकें क्षेत्रमे निवेशक देखा रहल अछि। राज्य सरकारकें एखन धरि खाद्य प्रसंस्करणकें क्षेत्रमे निवेशककें 50 सँ बेसी प्रस्ताव भेट चुकल अछि। अहिमे केवल 220 करोड़ रुपैयाक निवेश प्रस्तावित अछि। अहिमे चावल मिल सँ लSक चाय प्रसंस्करण इकाई धरि शामिल अछि। एकर सोझा सोझी लाभ बिहारक किसान सभकेँ आऔर कृषि क्षेत्रमे काज करनिहार लोककेँ भेटतनि।
ब्रिटानिया कंपनी बिहारमे डेयरी केर क्षेत्रमे आएब रहल अछि। एकर एकगोट इकाई हाजीपुरमे काज कS रहल अछि। इमामी सेहो बिहारमे खाद्य तेल इकाई लगेबाक गप्प कहलक अछि। आईटीसी राज्यमे दूध उत्पादनकें बढोतरीमे जुटल अछि। कंपनी कच्चा मालक स्वरूपे राज्यक सात जिलासँ करीब एक लाख टन गहूम आऔर मकई ख़रीदलक अछि। ई कंपनी आब राज्यमे फल सभक जूसकें पैकेजिंग करेबा पर सोचि रहल अछि।
खाद्य प्रसंस्करणमे आएल पैघ पैघ कम्पनी सभ : उद्योग विभाग केर अधिकारि सभक कथन अछि कि खाद्य प्रसंस्करण लेल देशक कएको पैघ कम्पनी सभ बिहारमे निवेश कएलक अछि, आ कएको नव कम्पनी सभ निवेशमे रुचि देखेलक अछि। केवल अही क्षेत्रमे ई साल मार्च तक करीब 1,000 करोड़ रुपैयाक निवेशक आशा अछि। जाहिसँ करीब 2,000 लोकक रोजगार भेट सकैत अछि। आधिकारिक सूत्रक कथन अछि कि नेस्ले बिहारमे 500 करोड़ रुपैयाक निवेशक इच्छा जतेलक अछि। बिस्कुट, नूडल्स, कूकीज आऔर दोसर खाद्य उत्पाद बनेबाक ओकर प्रस्ताव अछि।


text:
मधुबनी । जिला क रहिका प्रखंड अंतर्गत विश्व प्रसिद्ध सौराठ सभा क शुभारंभ बुध दिन भेल। पाँच जुलाई तक चलै बाला एहि सभा के उद्घाटन माननीय सांसद, दरभंगा, कीर्ति झा आजाद, जिला पदाधिकारी शीर्षत कपिल अशोक, विधान पार्षद प्रेमचंद्र मिश्रा, सौराठ विकास समिति के अध्यक्ष सतीश चंद्र मिश्र, सचिव शेखर चंद्र मिश्र संयुक्त रूपेँ दीप प्रज्जवलित कय केलन्हि ।
एहि अवसर पर भारी संख्या मे उपस्थित समूह के संबोधित करैत माननीय सांसद मिथिलांचल क विकास हेतु मिथिला राज्य के निर्माण आवश्यक जनौलनि। पूर्वज क सांस्कृतिक धरोहर के सम्हारबा के आवश्यकता के उल्लेख करैत सौराठ सभा के पुनर्जिवित करबाए आह्वान कयलन्हि।
कार्यक्रम के संबोधित करैत जिला पदाधिकारी श्री शीर्षत कपिल अशोक विश्वप्रसिद्ध सौराठ सभा के मिथिलांचल क गौरव कहैत एकर संरक्षण ओ विकास क आवश्यकता लेल प्रशासन क सहयोग देबाक आश्वासन देलनि। पंजी व्यवस्था की उल्लेख करैत एकरा विश्व भरि मे अनूठा कहैत एकरा पंजी कार सँ प्राप्त कय डिजिटिलाइजेशन करेबाक आश्वासन देल। जिला पदाधिकारी सभा क वर्णन करैत कहलनि जे सवा लाख आदमी की सभा के स्थान पर आवश्यक ई सांकेतिक अछि तथापि एकर गरिमा वापस कयल जा सकैछ।
माननीय पार्षद श्री प्रेमचंद्र मिश्रा अपन कोष से दू करोड़ टाका जिला क विकास हेतु खर्च करबाए घोषणा करैत कहलनि जे ओ मिथिलांचल क विकास हेतु दृढ़संकल्पित छथि। एहि अवसर पर उपस्थित समाहर्ता श्रीदुर्गानंद झा,कार्यपालक पदाधिकारी जटाशंकर झा, बैद्यनाथ चौधरी बैजू, डा इंद्रमोहन झा सहित अन्य लोक सब उपस्थित छलाह।


text:
समस्तीपुर: समस्तीपुर में बुध दिनक देर राइत बरका भयंकर हादसा भ गेल। मुसरीघरारी थाना केर "बी एलौथ" केर घरक नजदीक काइल राइत में एगो पिकअप गाड़ी घरक बाहर बैसल महिला सबके कुचैल देलक।एही सs दुगो महिलाक मौत घटनास्थल पर भ गेल। जखनकी एगो गंभीर रूप सs घायल भ गेल छैथ।
घायल महिला केँ सदर अस्पताल में इलाज चैल रहल अछि। ओतैए दोसर तरफ एही हादसा सs आक्रोशित ग्रामीण सब राइत भैर सड़क जाम केलैथ ।भोर में आवागमन शुरू कैल गेल।
मृतक केर पहचान हरपुर एलौथ निवासी रंजीत साहक पत्नी रंजु देवी , महेश महतो केर पत्नी धर्मशीला देवी केर रूप मे कैल गेल अछि।ओतैए घायल भेर महिलाक पहचान ओहि गांवक संजीत साहक पत्नी किरण देवी केर रूप मे कैल गेल अछि।
#सड़क दुर्घटना #समस्तीपुर # मैथिली समाचार


text:
अखिलेश कुमार मिश्रा।
पाग शब्द आ पगड़ी शब्द दुनू एकरंगाह अछि। दुनूक काज एके। दुनू पुरुष द्वारा माथ पर धारण कैल जाइत अछि। दुनू शब्द में सँ पहिले केकर उत्पत्ति भेल से ज्ञात नै। पहिले के साठा पाग बिल्कुल पगड़ी ही छल। जाहि में सूती या रेशम के कपड़ा (शायद साठि हाथक, मतलब नब्बे फ़ीट) के द्वारा पगड़ी बान्हल जाइत छल जे कालांतर में पागक संक्षेप रूप में आबि गेल। चूँकि मैथिल सभ बड्ड स्थिर होइत छैथि तैं एहेन पागक निर्माण भेल। कियैक तs दुनियाँक आर कुनो पुरुष के माथ पर ई पाग नै टिकत, ई जरूर ससरि कs खसि पड़त।
पाग शब्दक दोसर अर्थ अछि जे चीनी अथवा गुड़ के सिरका में कुनो चीज पागनाई। जेना चिनीक सिरका मखान आदि के आवरण बनि जाइत आ नया मिठास पैदा करैत अछि ओहिना मैथिल सभ कें पाग पूर्ण आवरण बनि नया मिठास पैदा करैत अछि।
खैर पागक बनाबट आ निर्माण विधि के चर्चा आगा कड़ब। पहिले एक्कर की महत्व अछि ताहि सन्दर्भ में बात करी।
मिथिला में पाग के बड्ड महत्व देल गेल अछि। पाग मात्र पहिरबा ही नहि अपितु ई मान-सम्मान कें द्योतक अछि। पाग के अर्थे अछि मान। जेना कहल गेल जे हम्मर पागक लाज राखब, अर्थात हम्मर इज्जत राखब। मिथिला में जहिना कुलीन स्त्री द्वारा माथ पर साड़ी राखनाई इज्जत के बात अछि तहिना पुरुष के माथ पर पाग। माथ झाँपि कs राखनाई श्रेष्ठ अछि। कुनो उत्सव, त्योहार में पाग पहिरनाई शुभ मानल गेल अछि। सभ अवसर पर अलग अलग पाग धारण कैल जाइत अछि।
पागक बनाबट में में मुख्यतया कूट/गत्ता आ ताहि ऊपर पातर सूती या रेशम के कपड़ा के प्रयोग होइत अछि। लोक सभ पागक शोभा बढ़ाबs लेल ओहि में झालरि आ घुनेश कें प्रयोग सेहो करै छैथि। शभ सँ ऊपर जे समतल हिस्सा होइत अछि ओहि कें नीचा त्रिभुजाकार कूट होइत अछि जे त्रिफला (तीन फलक बाला) कहाइत अछि। जेखन ओ कपड़ा सँ सज्जित होइत अछि तs ओ हिस्सा चनबा कहाइत अछि। पागक अगिलका हिस्सा जाहि के निर्माण कपड़ा कें सिकोड़ी कs चुनन बनाओल जाइत आ पिछला हिस्सा बिल्कुल सीधा जे पेशानी भेल। अगिला लटक बाला हिस्सा मैथिल कें ललाट पर अलगे शोभा बढ़बैत अछि। ई मुख्य तया तीन रंग कें होइत अछि। लाल (डीप पिंक), पियर आ शुभ्र सफेद। लाल आ पियर पाग तs उपनयन आ विवाह में क्रमशः बरुआ आ वर द्वारा धारण कैल जाइत अछि सफेद रंग अन्य कुनो सामान्य दिन। ओना सफेद रंगक पाग विद्यार्थी आ बूढ़ सभ कें सुशोभित करै छैन्हि।
खैर पागक निर्माण में एक कमी अछि जे ई माथ कें हिल डुल केला खसि पड़ैत अछि। हम तs विवाह में अप्सियात भ गेल रही। समझ में ही नै आबै कि मंत्र पढू की पाग सम्हारु। खैर, विवाह तs भs गेल।😄 एक्जर बनाबट कनि बदलि एकरा बेसी स्थिर बनैल जा सकैत अछि।
पागक महत्व तs सांस्कृतिक अछिये। संगहि आब तs व्यापारिक महत्व सेहो बढ़ि गेल। एक्कर निर्माण आ व्यवसाय कतेक घर मे कुटीर उद्योग के रूप में प्रसरित अछि।
अहाँ सभ सँ आग्रह जे लेख पूरा पढि हम्मर पागक लाज राखब😄🙏
“मिथिला में पागक महत्व”
अखिलेश कुमार मिश्रा।


text:
मैथिली साहित्यिक स्वनामधन्य हस्ताक्षर गिरिजानन्द झा ‘अर्धनारीश्वर’ संग भेंटवार्ता एतय प्रस्तुत अछि. साहित्यिक विजय इस्सर हुनक गाम बाथ (मधेपुर, मधुबनी) मे हुनका सं भेंट क’ भाषा-साहित्य पर विस्तार सं बातचीत केलनि अछि.
- - - - - - - - -
- - - - - - - - -
प्रणाम! अपने मैथिली साहित्यक आधार स्तम्भ, कतेको युवा रचनाकारक प्रेरणा स्रोत आ बहुआयामी कलमकार छी. अपने कथाकार, निबंधकार, कवि, संपादक इत्यादि रूपें मैथिलीक श्रीवृद्धि कएल अछि. अपन लेखन यात्राक संबंध मे कहल जाओ जे शुरू केना भेलै?
सबसं पहिने धन्यवाद जे अपने ई भेंटवार्ताक आयोजन कएल. सर्वप्रथम हमर साहित्यिक रुझान इसकूल मे अपन कमजोर हिन्दी कें सुधार करबाक बहन्ने साहित्य पढबाक माध्यम सं भेल. हम प्रेमचंदक गद्य साहित्यक प्रति आकृष्ट भेलहुं आ ओतहि सं प्रेरित होइत रहलहुं. जतए सभ प्रेमचंदक गोदान कें सर्वश्रेष्ठ उपन्यास कहैत छथि ओतए हमरा दृष्टि सं रंगभूमि सर्वश्रेष्ठ अछि. ओतहि सं प्रभावित भ' हमरो किछु लिखबाक लउल जागल. हमरा मोन भेल जे हमहूं किछु लिखी. 1972 मे जहन हम डिग्री 1 केर छात्र छलहुं तहिए सं लिखब आरंभ कएल मुदा 1986 मे बोकारो स्टील प्लांटक चाकरी भेटलाक बाद मिथिला सांस्कृतिक परिषद बोकारो द्वारा हमर प्रथम कथा संग्रह "कलंकिनी" प्रकाशित भेल आ हमहूं रचनाकारक रूपें चिन्हित भेलहुं. ओतहि सँ हमर लेखनक धारा प्रवाहित होइत आबि रहल अछि. ओहि सं पहिनहुं हम संस्थाक स्मारिका सभ मे लिखैत छलहुं मुदा मुख्य रूप सं पोथी प्रकाशित भेलाक उपरांत हम साहित्यिक मुख्य धारा मे समाहित भेलहुं. हमर रचना धारा बहैत रहल.
अपने लेखनक प्रेरणा कतए सं पबैत छियै? एखन धरि अपनेक कोन-कोन पोथी आबि चुकल अछि?
साहित्यिक संगति आ कार्यक्रम सब सं बेस लाभान्वित भेलहुं, जाहि सं लेखन काज मे लागल रहलहुं. 1993 मे बोकारोक कथा गोष्ठी 'सगर राति दीप जरए' केर आयोजन भेल छल. ओतए हमर कथा पाठ भेल आ कथा बेस चर्चित-प्रशंसित भेल. ओकर बाद हम करीब चालीसटा सं बेसी कथा गोष्ठीक माध्यम सं अपन रचना देश-विदेश मे पढ़ैत रहलहुं. ओहि संदर्भ मे जनकपुर मे हम सीता जी सं संबंधित एकटा कथा वैज्ञानिक आधार लेइत लिखि सुनाओल जकर बड़ आलोचना भेल. मुदा जाहि महाविद्यालय मे कथागोष्ठीक आयोजन छलैक, ओकर प्राध्यापक हमर पक्ष लेइत अपन वक्तव्य देलनि. हम आलोचना सहैत अपन कथा मे वैज्ञानिक आधार देइत विज्ञान परक कथा लिखब नहि छोड़ल. आइ हम गर्व सं कहि सकैत छी जे मैथिली मे विज्ञानपरक कथाक आरंभ हमरे द्वारा भेल. ओकर बाद हम अपन कवितो वैज्ञानिक आधार आ विज्ञानपरक विंबक संग लिखब जारी रखलहुं.
पोथी प्रकाशनक बात करी त' कहबे केलहुं जे 1986 मे मिथिला सांस्कृतिक परिषद बोकारो द्वारा हमर प्रथम कथा संग्रह "कलंकिनी" प्रकाशित भेल छल. फेर 1996 मे साहित्य अकादेमीक सहयोग सं बोकारो मे कथा विषय पर सेमिनार केर आयोजन भेल आ ओहि परिपेक्ष्य मे हमर दोसर पोथी "हाइकमान्ड" प्रकाशित भेल जे मूलतः आलेख संग्रह छल. ओकर भूमिका माननीय भीमनाथ झा जी द्वारा लिखल गेल छल. पोथी बोकारो आ आन साहित्यकार मंडली सं खूब प्रशंसित भेल. एहिना क्रमागत रूपें हमर पांचटा पोथी मैथिली मे आ एकटा हिन्दी मे प्रकाशित भेल अछि जाहि मे कथा संग्रह- कलंकिनी, नीलकंठ, अन्हार गलियारी आ कविता संग्रह- माएक नाम चिठ्ठी, काव्यलोक ओ निबंध संग्रह- हाइकमाण्ड. संगहि कोशी संदेश पत्रिकाक संपादन आ आन-आन सभ पत्रिका मे कतिपय रचना प्रकाशित भेल अछि. एखन एकटा हिन्दी काव्य संग्रह "सूरज का सच" सेहो प्रकाशित भेल अछि जाहि मे वैज्ञानिक सिंबोल कें राखि एकटा नव प्रयोग भेल अछि.
'कोशी संदेश' पत्रिकाक संपादन अनवरत क' रहल छी. एहि पत्रिकाक सम्बन्ध मे किछु प्रकाश देल जाओ. पत्रिकाक उद्देश्य सेहो कहल जाए?
हम 2013 मे जखन बोकारो स्टील प्लांटक चाकरी जीवन सं अवकाश प्राप्त क' गाम एलहुं त' मोन मे ई बात छल जे जाहि मैथिलीक लेल हम सभ बाहर रहि एतेक काज कएल से मिथिलाक अपन माटि पर सेहो किछु हेबाक चाही. ओहि मे हमरा सहयोग भेटल "मिथिलाञ्चल कोशी विकास समिति" नामक संस्थाक स्थापना सं जकर संस्थापक अध्यक्ष श्री शंभुनाथ मिश्र हमरा एहि मे जोड़ि एक्टिव मेंबर बनओलनि. ओ संस्थाक सोविनियर निकलबाक सोचि रहल छलाह. हम अपन विचार देल जे पत्रिका निकालल जाए. हमर बात मानि ओ हमरा दायित्व देलनि जे हम 2014 सं एखन धरि निर्वाह क' रहल छी. कोशी संदेश केर उद्देश्य आन पत्रिका सं किछु भिन्न छै. हम खाली साहित्यिक रचनाक छपौनी नहि कोशी अंचलक मूल समस्या जेना पलायन, विस्थापन, विपन्नता आ ओकर निदानक चर्च कें प्रमुखता देइत छियै. एहि किछु नव-नव रचनाकार, एमए, पीएचडी आदि कें छात्र सभक रचना छापि प्रोत्साहन सेहो कएल जाइछ. कोशी संदेश बिना मूल्य सुदूर देहात गाम धरि पहुंचेबाक उद्देश्य जनजागरण सं जुड़ल छै. कोशी संदेश पहिल पत्रिका अछि जकरा अंतरराष्ट्रीय ISSN रजिस्ट्रेशन भेटल छै. हम सभ भरि डांर पानि हेलि बाढिक समय मे गाम-गाम धरि ई पत्रिका लोक सभ कें उपलब्ध करओने छी. हम सभ मिथिलाक वर्तमान समस्याक निदान आ ओकर बाट निकलबाक प्रयास करैत रहैत छी तैं बीच-बीच मे विशेषांक सेहो बहराइत अछि जेना अखन लाॅकडाउन मे रहितो हम सभ उद्योग विशेषांक प्रकाशित केलहुं अछि.
एखन मैथिली साहित्य क्षेत्र मे बहुत नव रचनाकार सभ आबि रहल छथि. खूब पोथी सब आबि रहल छै. नवतुरिया रचनाकारक परिप्रेक्ष्य मे मैथिलीक वर्तमान आ भविष्य कोन रूपें देखैत छी?
हम नवतुरिया सं बड़ आशान्वित छी. ओना मैथिली मे नव लोक कें प्रश्रय देबा सं किछु लोक परहेज करैत छथि जे ठीक नै! हम दिल्ली मे आयोजित मैथिली लिटरेचर फेस्टिवल मे गेल रही. ओतए युवा सभक उत्साह आ जीवटता देखि बहुत प्रसन्नता भेल. आइ युवा सब क्षेत्र मे बहुत नीक काज क' रहल छथि. मैथिली भाषा कें अष्टम अनुसूची मे अएलाक बाद मैथिली कें विश्व स्तर पर ठाढ़ करबाक प्रयोजन छल ताहि मे हम सभ पछुएल छी. हम नवतुरिया रचनाकार सभ कें आह्वान करबनि जे मैथिली कें रचनाक माध्यम सं विश्व स्तरीय बनाबथि. खाली हिंदी पर आश्रित नै रहि आन भाषाक साहित्यक अध्ययन करथि. जर्मन, फ्रेंच, ग्रीक आओरो आन आन भाषा पढ़थु आ ओहि अध्ययनक बल सं मैथिली मे विश्वस्तरीय रचना करथु. मैथिली आब खाली मिथिला धरि नै रहै. मैथिलीक झंडा विश्व साहित्य मे जगजिआर हेबाक चाही.
मैथिलीक अतीत बड़ समृद्ध रहल अछि साहित्यिक रूपें! विश्व साहित्य मे मैथिलीक अवदान आओर बलगर होएत से आशा करैत छी. लेखनक दृष्टि सं किछु विशेष सुझाव आ मार्गदर्शन देबै युवा सब कें?
एहि संदर्भ मे बहुत रास बात कहल गेल अछि तथापि हम कहब जे केवल मात्र साहित्यिक रचना सं मैथिली समृद्ध नै होएतीह. हमरा सब कें विज्ञान, इतिहास, भूगोल पर लिखए पड़त. अर्थशास्त्र पर लिखल जेबाक चाही. जेना हमर मैथिल संतान लंदन स्कूल ऑफ इकोनोमिक्स सं पढ़ैत छथि त' मैथिली मे ओहि स्तरक पोथी किएक ने लिखल जा सकैत अछि! हम त' कहब जे भौतिक विज्ञान आ रसायन विज्ञान केर पोथी सेहो मैथिली मे होएबाक चाही, तहने मैथिली समृद्ध होएत.
अखन मिथिला मे लगन छै. विवाह, उपनयन आदि संस्कार सभ चलि रहल अछि. हम सभ देखि रहल छी जे हमर संस्कृतिक क्षरण भ' रहल अछि. चारू दिस डीजे पर भोजपुरी अश्लील गीतक अनघोल भ' रहल अछि. एकरा अपने कोन रूपे देखि रहल छी?
एहि सं बड़ आहत छी. निश्चित रूप सं एकटा टटका ड'र आब हिन्दी छोड़ि ई भोजपुरी सं भ' रहल अछि. भोजपुरी खराब भाषा छै से बात नै, मुदा जाहि रूपें भोजपुरीक माध्यम सं अश्लीलता परसल जा रहल छै ओ चिंतनीय जरूर छै! हमरा सभ कें एकर विरोध करए पड़त. सभ कलाकार कें साकांक्ष होबए पड़तनि. डीजे ध्वनि प्रदूषण सं बहुत क्षति भ' रहल छै. एहि पर सरकारी नियंत्रण सेहो होएब अति आवश्यक!
एहि सं बड़ आहत छी. निश्चित रूप सं एकटा टटका ड'र आब हिन्दी छोड़ि ई भोजपुरी सं भ' रहल अछि. भोजपुरी खराब भाषा छै से बात नै, मुदा जाहि रूपें भोजपुरीक माध्यम सं अश्लीलता परसल जा रहल छै ओ चिंतनीय जरूर छै! हमरा सभ कें एकर विरोध करए पड़त. सभ कलाकार कें साकांक्ष होबए पड़तनि. डीजे ध्वनि प्रदूषण सं बहुत क्षति भ' रहल छै. एहि पर सरकारी नियंत्रण सेहो होएब अति आवश्यक!
परिस्थिति प्रतिकूल छै मुदा मैथिली भाषा-संस्कृति एहनो स्थिति मे बचल छै, बचल रहतै, जानकी सहाय छथिन. एहि भेंटवार्ता मे आब विराम दिस जा रहल छी, अपने भविष्यक किछु योजना, ओकर प्रारूप आ हमरा सभ लेल किछु आशीर्वचन कहबै?
हम अखन एकटा बायोग्राफिकल नाॅवेल जे 'खंड पखंड जिनगी' नाम सं एतै ओहि पर काज क' रहल छी. ई हमर अपन जीवनक लेखा-जोखा अछि. किछु निबंध आ आलोचनात्मक आलेख सेहो लिखलहुं अछि, ओकरो पुस्तकाकार करबाक योजना अछि. हम मैथिलीक प्रति पूर्ण आशान्वित छी. अपने जे हमरा सं ई साक्षात्कार लेल ताहि लेल अपनहुं कें आ संगहि मिथिमिडिया कें बहुत-बहुत धन्यवाद, आभार!
(मैथिली भाषा मे उपयोगी वीडियो देखबाक लेल मिथिमीडिया केर यूट्यूब चैनल सब्सक्राइब करू. अहां फेसबुक, ट्विटर आ इन्स्टाग्राम पर सेहो फॉलो क' सकै छी.)
Tags: FEATURE साक्षात्कार


text:
नवका- पुरनका लेख सर्च करु...
मिथिलाक किसानक संग सौतेला बर्ताव
उत्तर बिहारक कइटा इलाका अखन बाढ़ि मे डूबल अछि. लोक बाढ़िक पानि सं परेशान अछि. रहनाय... खनाय... पिनाय सं लsक दिशा-मैदान दिस जनाय तक के तकलीफ अछि. ऐहन मे भारत सरकार के मकई के निर्यात पर रोक लगयला सं मिथिलांचलक कोशी क्षेत्रक किसान परेशान छथि. कोशीक बाढ़ि वाला इलाका में मकई प्रमुख फसल अछि. लोकक खनाय... पिनाय... सभ किछ खेती पर निर्भर अछि आओर एहि इलाका के खेती आई- काल्हि बड़ किछ मकई केर खेती पर निर्भर अछि. बाढ़ि वाला एहि इलाका मे एहि नकदी फसल सं लोकक चेहरा पर खुशहाली आएल अछि. मुदा एकर निर्यात पर रोक लगला सं किसानक चेहरा मुरझा गेल अछि. जेना -तेना कोनो दाम पर अपन फसल के... अनाज के बेच रहल छथिन्ह. किएक तं बेसि दिन ओ एकरा अपना पास रखिओ नहिं सकैत छथि. बाढ़ि कनि बिसेक भेल नहिं कि सभ मकई केर भंडार पानि में बहि जाएत. मुदा किछिए किसान अपन मकई बेच सकलाह अ. ज्यादातर किसानक मकई अखनो हुनके पास छनि. व्यापारी सभ जे थोक मे किसान सं माल खरीद लैत छलाह ओ एकदमे सं हाथ खिंच लेने छथिन्ह. व्यापारी सभ के कहनाय छनि जे सरकारे रोक लगा देने छै त हम कि कs सकय छी. हम एकदम मजबूर छी. किसानक मकईक फसल बर्बाद भs रहल अछि. लाखों टन मकई रेलवे के वैगन मे... ट्रक आओर ट्रेक्टर पर लादल रखल अछि. मुदा जेहिना लादल गेल तेहिना राखल अछि. सिर्फ किसाने नहिं सभ परेशान छथि... व्यापारी... मजदूर... घोड़ा-गाड़ी वाला सभ. सभक कमाई एक दोसरा सं जुड़ल अछि.
एहि में अगर पूरा देश मे निर्यात पर रोक लागल रहैत त सोचलो जा सकैत छल मुदा ई रोक दक्षिण भारतक किसानक मकई पर नहिं अछि. दक्षिण के किसान के एहि सं छूट मिलल अछि. कहि सकय छी जे ई मिथिलाक... बिहारक किसान केर संग सौतेला भेदभाव अछि. आओर ई भेदभाव केंद्र् सरकार कs रहल अछि. लाखों... करोड़ों रुपया के फसल बर्बाद भs रहल अछि आ कृषि मंत्री शरद पवार सदिखन केर भांति सुतल छथि. एम्हर काने नहिं द रहल छथिन्ह. हिनका जकां खतSSमSS कृषि मंत्री आई तक भारत में शायदे कोनो भेल होताह. हिनकर नींद तखने टूटत जखन कि मिथिला में सेहो हिनकर अपन राज्य महाराष्ट्र के विदर्भ जकां किसान खुदकुशी करय लगताह. हिनकर जे करनी छैन ओ त एहने लगैत छनि. पहिने किछ नहिं करताह बाद मे लोन माफ करथिन्ह आ विदेश सं घटिया अनाज मंगाय लोक के खिओथिन्ह.
कोशी क्षेत्रक किसान सभ एहि के लेल काफी विरोध प्रदर्शन सेहो कएलाह अछि. धरना प्रदर्शन सेहो भेल. मुख्यमंत्री नीतीश कुमार प्रधानमंत्री के पत्र लिखि निर्यात पर लागल रोक हटावय के मांग सेहो कएलथिन्ह अ. प्रधानमंत्री के भेजल अपन पत्र में मुख्यमंत्री साफ कहलथिन्ह अ जे बिहार मे 17 लाख मिट्रिक टन मकई के पैदावार होएत अछि जे देश मे होय वाला मकई के पैदावार के 10 प्रतिशत अछि. आओर एकर खेती करय वाला बेसि किसान छोट किसान छथि. जिनकर सभ किछ खेतीए पर निर्भर अछि. पहिने जे मकई साढ़े सात सय रुपए क्विंटल बिकाय छल आई ओ पांच सय रुपए क्विंटल बिका रहल अछि. जाहि कारणे किसान के काफी नुकसान उठाबय पड़ि रहल अछि आब देखल जाय प्रधानमंत्री कि करय छथिन्ह. अगर ओ एहि पर ध्यान नहिं देथिन्ह त देशक खाद्यान्न सुरक्षा खतरा मे पड़ि सकैत अछि.
एहि में अगर पूरा देश मे निर्यात पर रोक लागल रहैत त सोचलो जा सकैत छल मुदा ई रोक दक्षिण भारतक किसानक मकई पर नहिं अछि. दक्षिण के किसान के एहि सं छूट मिलल अछि. कहि सकय छी जे ई मिथिलाक... बिहारक किसान केर संग सौतेला भेदभाव अछि. आओर ई भेदभाव केंद्र् सरकार कs रहल अछि. लाखों... करोड़ों रुपया के फसल बर्बाद भs रहल अछि आ कृषि मंत्री शरद पवार सदिखन केर भांति सुतल छथि. एम्हर काने नहिं द रहल छथिन्ह. हिनका जकां खतSSमSS कृषि मंत्री आई तक भारत में शायदे कोनो भेल होताह. हिनकर नींद तखने टूटत जखन कि मिथिला में सेहो हिनकर अपन राज्य महाराष्ट्र के विदर्भ जकां किसान खुदकुशी करय लगताह. हिनकर जे करनी छैन ओ त एहने लगैत छनि. पहिने किछ नहिं करताह बाद मे लोन माफ करथिन्ह आ विदेश सं घटिया अनाज मंगाय लोक के खिओथिन्ह.
कोशी क्षेत्रक किसान सभ एहि के लेल काफी विरोध प्रदर्शन सेहो कएलाह अछि. धरना प्रदर्शन सेहो भेल. मुख्यमंत्री नीतीश कुमार प्रधानमंत्री के पत्र लिखि निर्यात पर लागल रोक हटावय के मांग सेहो कएलथिन्ह अ. प्रधानमंत्री के भेजल अपन पत्र में मुख्यमंत्री साफ कहलथिन्ह अ जे बिहार मे 17 लाख मिट्रिक टन मकई के पैदावार होएत अछि जे देश मे होय वाला मकई के पैदावार के 10 प्रतिशत अछि. आओर एकर खेती करय वाला बेसि किसान छोट किसान छथि. जिनकर सभ किछ खेतीए पर निर्भर अछि. पहिने जे मकई साढ़े सात सय रुपए क्विंटल बिकाय छल आई ओ पांच सय रुपए क्विंटल बिका रहल अछि. जाहि कारणे किसान के काफी नुकसान उठाबय पड़ि रहल अछि आब देखल जाय प्रधानमंत्री कि करय छथिन्ह. अगर ओ एहि पर ध्यान नहिं देथिन्ह त देशक खाद्यान्न सुरक्षा खतरा मे पड़ि सकैत अछि.
सदस्यता लें टिप्पणियाँ भेजें (Atom)


text:
उपभोक्तासभक निरन्तर ठगीके शिकायत आबए लगलाक बाद जिल्ला प्रशासन कार्यालय, जिल्ला घरेलु कार्यालय, नापतौल तथा गुणस्तर कार्यालय तथा जनकपुर उधोग वाणिज्य संघक संयुक्त टोली अस्पताल रोडक किछु दवाई दोकान आ होटलसभक अनुगमन कएने छल । अनुगमनक क्रममे सञ्चालनमे रहल दवाई दोकानसभ घरेलु कार्यालयसँ स्वीकृति लेने बिना सञ्चालनमे रहल देखबामे आएल अछि । औषधी व्यवस्था विभागमे दर्ता रहलाक बादो दवाई दोकानसभ जिल्ला घरेलु कार्यालयमे दर्ता नहि रहल अनुगमनमे सहभागी घरेलु कार्यालयके प्रमुख अर्जुन मण्डल बतओलन्हि ।
अनुगमनक क्रममे घरेलु कार्यालयक प्रमुख मण्डल घरेलु कार्यालयक दर्ता खोजि रहल समय दवाई दोकानक सञ्चालकसभ एहि विषयमे अपनासभके कोनो जानकारी नहि रहल बतओने छलथि । औषधी व्यवस्था विभाग, आन्तरिक राजस्व कार्यालय सहितकमे दर्ता करएबाक प्रावधानके विषयमे जानकारी रहलाक बादो दवाई दोकान सञ्चालन करबालेल घरेलुमे दर्ता करएबाक विषयमे ओसभ अनभिज्ञता जनओने छलथि । अनुगमन टोली जनकपुर अञ्चाल अस्पताल परिसर भितर रहल प्रिन्सी फार्मेसी, मेडिकल हल तथा अस्पताल बाहरके राधे फार्मेसी आ मीरा फार्मेसीमे अनुगमन कएने छल । अनुगमनक क्रममे सरकारी टोली दवाई चेक जाँच करबासँ अधिक दर्ता खोजबा पर अधिक केन्द्रित देखलगेल प्रत्यक्षदर्शीसभक कहब अछि ।
तहिना अनुगमन टोली जनकपुर अञ्चल अस्पतालक आगा सञ्चालनमे रहल भगवती मिष्ठान भण्डार तथा जानकी चौक स्थित रघुपति मिष्ठान भण्डारके सेहो अनुगमन कएने छल । उपभोक्ताक सुविधा सम्बन्धी कोनो मापदण्ड पुरा नहि कएलगेल अवस्थामे होटल देखलगेल घरेलु कार्यालयक प्रमुख मण्डल बतओलन्हि अछि । भगवती मिष्ठान भण्डारक मिठाईसभमे माछी मरल अवस्था देखलगेल बतबैत सरसफाईके विशेष ध्यान देबएलेल निर्देशन देलगेल मण्डल बतओलन्हि अछि । उपभोक्तासभक स्वास्थ्यसँ खेलवाड कऽ कऽ खाद्य सामग्री बिक्रि वितरण करएबला उपर कारबाही करबाक कानुनी व्यवस्था रहलाक बादो पहिलबेर सचेत कराओलगेल हुनकर कहब छलन्हि । फेरसँ अनुगमनक क्रममे सुधार नहि देखलगेल तऽ उपभोक्ता संरक्षण ऐन अनुसार कारबाही कएल जाएत मण्डल चेतावनी देलन्हि । तहिना जानकी चौक स्थित रघुपति मिष्ठान भण्डारक अवस्था विगतके तुलनामे किछु सुधारात्मक देखलगेल हुनकर प्रतिक्रिया छलन्हि ।
घरेलु कार्यालयक प्रमुख मण्डल दवाई दोकानसभ औषधी व्यवस्था विभागमे दर्ता भेलाक बादो घरेलु कार्यालयमे अनिवार्य दर्ता करबाक प्रावधान रहलाक कारणेँ दवाई दोकान सञ्चालकसभके तीनसँ सात दिन भितर प्रक्रियामे आबएलेल निर्देशन देलगेल जानकारी देलन्हि ।
सरकारी अनुगमन टोली दवाई दोकान आ होटलसभक अनुगमन कऽ रहल समय प्रत्यक्षदर्शीसभ अनुगमनके खानापूर्तीके संज्ञा देलन्हि अछि । अनुगमन मात्र करब मुदा कारबाही नहि होबएबला अनुगमनके कोनो अर्थ नहि अछि सर्वसाधारणक कहब अछि । विगत किछु दिन पहिने मात्र जानकी मंदिर आगु रहल हंसराज मिठाई दोकानसँ खरिद कएलगेल मिठाई खा कऽ दुगोटे बिमार भेलाक बादो मिठाई दोकानक सञ्चालकके कोनो कारबाही नहि कऽ अनुगमनक नाटक मात्र कएल जा रहल स्थानीयवासीसभक कहब अछि । मिठाई खा कऽ सिकिस्त भेलाक बाद दोकानमे तत्काल शीलबन्दी कऽ कऽ कारबाही प्रक्रिया आगु बढएबाक स्थान पर सम्बन्धीत निकाय नमुना जाँचके नाम पर टारएके काज कऽ रहल सर्वसाधारणक आरोप अछि ।


text:
सम्मेलनक महासचिव डॉ. बैद्यनाथ चौधरी 'बैजू' जनौलनी जे अंतरराष्ट्रीय व्यक्तित्व, देशक गौरवमय पुर्व प्रधानमंत्री विशिष्ट साहित्यकार, अद्भुत वक्ता आ कर्मठ ईमानदार देश-प्रेमी, एक शब्द में कही तँ मैथिली भाषा के संवैधानिक मान्यता दियौनिहार 'कीर्ति पुरूष'क जन्मदिवस पर अशेष शुभकामना। हिनक कर्म अमरत्व प्रदान कयने छनि आ जीवन में अमरत्व बनल रहनि।
एहि कार्यक्रम में उपस्थित रहथि सर्वश्री पं. कमला कान्त झा, डॉ बुचरू पासवान, डॉ महेन्द्र नारायण राम, चंद्रेश जी, परवा जी, बुढा भाई, जीवकांत जी, विनोद कुमार झा, महानंद ठाकुर, प्रदीप झा आशीष चौधरी आदि।
ऐहिक संगे सम्मेलनक महासचिव डॉ. बैद्यनाथ चौधरी 'बैजू' कहलनि कि दिनांक 22 आ 23 दिसम्बर क' पन्द्रहम अंतरराष्ट्रीय मैथिली सम्मेलन सोल्लासमय वातावरण मे राजविराज नेपाल मे संपन्न भेल। ई पन्द्रहम अंतरराष्ट्रीय मैथिली सम्मेलन 2017 स्वतः इतिहास रचलक। एहि अवसर पर दिनांक 27 दिसम्बर क' 11 बजे पूर्वाहन मे संस्थाक कार्यालय मे प्रेस सम्मेलनक आयोजन कायल गेल अछि, जाहि मे सभ पत्रकार, प्रेसक प्रतिनिधि एवं छायाकार सहर्ष आमंत्रित छथि।


text:
विशिष्ट व्यक्तित्व परिचयः मनोज शर्मा – दहेज मुक्त मिथिलाक दरभंगा संयोजक, एक अद्भुत समर्पित युवा समाजसेवी
– प्रवीण नारायण चौधरी
बात २०१७ ईस्वीक थिकैक। दहेज मुक्त मिथिला अभियान सँ प्रेरित भेनिहार मे २ टा मिथिलाक बेटा शामिल भेलाह। एकटा पूणे सँ, एकटा मद्रास सँ। दुनू वीर सपूत छथि अपन धरतीक। हिनका सभ मे मातृभूमि, मातृभाषा आ अप्पन मैथिल लोकक हितचिन्तन कुटि-कुटिकय भरल छन्हि। एक छथि श्री आरके दीपक आ दोसर छथि श्री मनोज शर्मा। जगज्जननी जानकीक परमकृपा सँ दुनू सपूत अपन-अपन क्षेत्र मे – रोजगार मे – परिवार मे आ समस्त सरोकार मे हिरो छथि। आर जखन हिरोक संग हमरा भेटि जाय त फेर नया-नया रेकर्ड बनिते रहल, बनिते रहत। दहेज मुक्त मिथिलाक मैराथन दौड़ सँ शुरू दहेज उत्पीड़नक केहनो केस केँ सुलझाबय मे ई लोकनि काफी सक्रियता सँ संग देलनि। दरभंगा जिलाक ई दुइ महानायक आ तेसर महानायक किशोर झा – तदोपरान्त त बनि गेल एकटा बड़का फौज आ दरभंगा-मधुबनी सौंसे दौड़ि-दौड़िकय देल जाय लागल सन्देश “दहेज भगाउ, बेटी बचाउ”।
एखन, आइ ई चर्चा फेर अहाँ लोकनिक सोझाँ एहि लेल आनलहुँ जे विगत किछु समय सँ दहेज मुक्त मिथिलाक ब्रान्ड एम्बैसडर श्री आर के दीपक अपन रोजगार आ परिवार मे कनेक उलझल छथि, समय कम निकालि पेलाह, मुदा मनोज शर्मा निरन्तर अपन जिम्मेदारीक निर्वहन लेल दीपक भाइ, किशोर भाइ व हमरा संग सहकार्य करैत किछु न किछु अभियान केँ सक्रियता सँ संचालित करैत रहैत छथि। आब काल्हिये एकटा टूटैत परिवार केँ फेर सँ जोड़बाक कार्य करेबाक लेल मनोज भाइ शिकायत अनलनि आ उचित सलाह-मशवरा सँ ओकर निष्पादन कयल गेल। आदरणीय संजय सिंह भाइजीक अपूर्व सहयोग रहल, हमर प्रार्थना बाबा कुशेश्वर सँ आर तरकीब जे केना दुनू परिवार केँ सब बात करैत एकठाम बैसायल जाय… बस मनोज भाइ अक्षरशः ओहि तरहें सब संयोजन करैत कार्य केँ पूरा करौलनि। बाबा कुशेश्वरनाथक असीम कृपा सँ सफलता भेटल। ई सन्देश काल्हि सँ बहुतो लोक केँ प्रसन्नता देलकनि अछि। हम सब टीम मेम्बर त प्रसन्न छीहे। दुनू बिछड़ल पति-पत्नी आ दुनू परिवार सेहो प्रसन्न अछि। सौंसे समाज प्रसन्न अछि। कनी मेहनति आ समय देला सँ एकटा विपत्ति सँ परिवार केँ बचा देल गेल। परोपकार सँ ताहि लेल पैघ कोनो आन धर्म नहि मानल गेलैक अछि।
मनोज भाइ केँ भगवान् सदिखन प्रसन्न राखथि। हमर आशीर्वाद सेहो हिनका संग छन्हि। अपनहु लोकनि एहेन सपूत केँ आशीर्वाद दी आ आगाँ सेहो ई लोकनि नीक सँ नीक कार्य करैत अपन समाज केँ दहेज मुक्त करता ताहि लेल शुभकामना दिअनि।


text:
– किसलय कृष्ण, सहरसा। मैथिली जिन्दाबाद, मार्च १८, २०१५.
राष्ट्रीय स्तर पर मैथिली नाटक हेतु प्रख्यात मैथिली लोक रंग (मैलोरंग) नित्य नव प्रयोग मे लागल रहैत अछि। एहि क्रम मे उक्त संस्था द्वारा आगामी १ सँ ३ मई, २०१५ धरि गिरिधारी नगर भवन, मधुबनी मे भव्य रंग-महोत्सव केर आयोजन होमय जा रहल अछि। एहि आयोजन मे कुल पाँच मैथिली नाटक केर प्रस्तुति कैल जायत। राष्ट्रीय नाट्य विद्यालयक पूर्व निर्देशक देवेन्द्र राज अंकुर केर निर्देशन मे राजकमल चौधरीक कथा कोलाज ‘मैथिली नारी: चारि रंग’, प्रकाश झा केर निर्देशन मे शेक्सपियर केर अमर कृति रोमियो-जुलियटकेर मैथिली परिणत रूप ‘चान-चकोर’, मुकेश झा द्वारा प्रसिद्ध नाटककार महेन्द्र मलंगिया रचित नाटक ‘देह पर कोठी खसा दियऽ’, एनएसडी प्रशिक्षित सहनी निर्देशित आ विजय दानक लिखल नाटक ‘फाँस’ आ रामेश्वर प्रेम लिखित बाढि समान विकराल समस्या पर केन्द्रित नाटक ‘जल डमरू बाजे’ प्रकाश झा केर निर्देशन मे प्रदर्शित कैल जायत। विदित हो जे मैलोरंग द्वारा पैछला २ साल मे मुख्यरूप सँ यैह नाटक सबहक प्रदर्शन भारतीय राजधानी आ मैलोरंगक मूल कार्यक्षेत्र दिल्ली सहित देशक विभिन्न भाग मे प्रदर्शित कैल जा चुकल अछि।
मिथिलाक मूल धरा पर एहि तरहक महोत्सव सँ वर्तमान लोकपलायनक खतरा आ स्वसंस्कृति-सर्वनाशक संक्रमण सँ पीड़ित मिथिला लेल किछु नव जान फूकबाक कार्य करत एहि तरहक भावना समाजक बुद्धिजीवी वर्ग राखि रहल अछि। जाहि मिथिलाक प्राचिन सभ्यता मे सुप्रतिष्ठित रंगकर्म जे गाम-गाम आ ठाम-ठाम मे आयोजन कैल जाइत रहल, ओ आर्केस्ट्रा आ पश्चिमी धुनक लहरीक संग-संग गजपट-गन्हायल असंस्कारी भोजपुरीक फूहरपन मे बेसी रमाइत देखल जाइछ। राजनीतिक अवस्था सँ उपजल जाति-पाति मे टूट आ सुसंस्कारी समाज केँ अल्पसंख्यक मानि अभद्रताक प्रसार सँ मिथिला रुग्ण अछि, जाहि मे मधुबनी समान मैथिलीक मधुर वाणी लेल प्रसिद्ध भूमि आइ ९५% संक्रमित भऽ चुकल अछि, ताहि ठाम ई आयोजन निश्चित तौर पर क्रान्तिक आगाज करत आ लोकमानस मे अपन संस्कारक माधुर्यताकेँ रक्षा करबाक प्रेरणा देत ई निस्तुकी मानल जा रहल अछि।


text:
रियाध, सउदी अरब। मार्च १७, २०१६. मैथिली जिन्दाबाद!!
मिथिला एकता समाज – सउदी अरब द्वारा एहि वर्ष होलीक शुभ अवसर पर सेहो शुभकामना आदान-प्रदान करबाक लेल एकटा समारोह केर आयोजन करबाक नियार कैल गेल अछि। २५ मार्च केँ रियाध एक्जिट-१८ – पूर्व कार्यक्रम स्थल – पेट्रोल पम्प केर पाछू मे विभिन्न प्रतिभावान् कलाकार लोकनि द्वारा सामूहिक रंगारंग सांस्कृतिक प्रस्तुतिक संग ई आयोजन कैल जायत से जानकारी मिथिला एकता समाज – सउदी अरब केर अध्यक्ष सुनील कुमार गुप्ता करौलनि अछि।
विदित हो जे सउदी अरब मे कार्यरत हजारों मिथिलावासी एवं नेपालक विभिन्न भाग सँ ओतय रहि रहल लोक अपन मूल संस्कृति सँ जुड़ल रहय ताहि लेल समय-समय पर अपन संस्कृति सँ जुड़ल पाबैन-तिहार व अन्य साहित्यिक महत्वक कार्यक्रम सब आयोजित करैत आबि रहल अछि। एतय पहिनहु छैठ केर आयोजन, अष्टयाम कीर्तन एवं अन्य सामूहिक मिलन केर कार्यक्रम सब एहि संस्था द्वारा कैल जाएत रहल अछि।
मैथिली जिन्दाबाद केर संपादक प्रवीण नारायण चौधरी केँ सेहो एहि कार्यक्रम मे सहभागिता लेल विशेष आमंत्रण पठाओल गेल अछि। मैथिली जिन्दाबाद परिवार केर तरफ सँ आयोजनकर्ता केँ धन्यवादक संग कार्यक्रमक सफलता लेल शुभकामना अछि।


text:
आई चारि मासक बाद भगवान् नींद सौं उठताह, तदर्थ अपने सभक हेतु भगवानकेँ उठेबाक मंत्र :-
प्राप्तां तवेयं किल कौमुदाख्या जागृष्व-जागृष्व च लोकनाथ।।
मेघागता निर्मल पूर्ण चन्द्र: शरद्यपुष्पाणि मानोहराणि।
अहं ददानीति च पुण्यहेतोर्जागृष्व च लोकनाथ।।
उत्तिष्ठोत्तिष्ठ गोविन्द! त्यज निद्रां जगत्पते।
त्वया चोत्थीयमानेन उत्थितं भुवनत्रयम्
चारि मासक बाद भगवान विष्णु कार्तिक शुक्ल एकादशी के जगैत छथि।
ताही कारणे कार्तिक एकादशी के देवोत्थान अर्थात देवता के जगेबाय वाला तिथि के रूप में मानेबाक प्रचलन पौराणिक काल सौं अछि।
अहि एकादशी के तुलसी एकादश सेहो कहल जैत अछि।
अहि दिन तुलसी विवाहक सेहो आयोजन कयल जैत अछि।
आजूक दिन तुलसी जी केर विवाह शालिग्राम सौं कराओल जैत अछि ।
मान्यता अछि कि अहि तरहक के आयोजन सौं सौभाग्यक प्राप्ति होइट अछि ।
एहेन मान्यता अछि कि तुलसी शालिग्रामक विवाह करेला सौं ओहने पुण्य प्राप्त होइट अछि जे माता-पिता अपन पुत्रीक कन्यादान कs पबैत छथि ।
अहि वर्ष ई एकादशी 3 नवम्बर 2014 के दिन अछि।
अहि दिन भगवान विष्णुक सपत्नीक आह्वान कय विधि विधान सौं पूजन करबाक चाही। अहि दिन उपवास करबाक विशेष महत्व अछि ।
अग्नि पुराण के अनुसार अहि एकादशी तिथि के उपवास बुद्धिमान, शांति प्रदाता व संततिदायक होइत अछि ।
विष्णुपुराण में कहल गेल अछि कि कोनो कारण सौं चाहे लोभ के वशीभूत भs, चाहे मोह के वशीभूत भs जे कियो एकादशी तिथि के भगवान विष्णुक पूजन अभिवंदन करैत छथि ओ समस्त दुख सौं मुक्त भs जन्म मरण के बंधन सौं मुक्त भs जैत छथि।
ओतहि सनत कुमार अहि एकादशीक महत्त्ता केर वर्णन करैत लीखैत छथि कि जे व्यक्ति एकादशी व्रत या स्तुति नहीं करैत छथि ओ नरकक भोगी होइत छथि। महर्षि कात्यायन के अनुसार जे व्यक्ति संतति, सुख सम्पदा, धन धान्य व मुक्ति चाहैत छथि हुनका देवोत्थनी एकादशी के दिन विष्णु स्तुति, शालिग्राम व तुलसी महिमा के पाठ व व्रत रखबाक चाही।
शास्त्रोंक अनुसार श्रीहरि विष्णु अहि समय क्षीरसागर में शयन अवस्था में रहैत छथि तथा पृथ्वी अहि काल में रजस्वला रहैत अछि ।
Santosh Jha


text:
लेख – गुरु पुर्णिमा
– विन्देश्वर ठाकुर, दोहा, कतार
आजु अखार महिनाक २१ गते २०७७ साल पुर्णिमा तिथि। तदनुसार २०२० साल जुलाई महिनाक ५ तारिक रवि दिन। आजुए दिन हरेक बर्ष गुरु पुर्णिमा एवं व्यास ज्यन्ती मनाओल जाइत अछि। आजुक दिन मनाएल जाइ बला एहि गुरु पुर्णिमाक विशेष महत्व रहल अछि। सनातन धर्ममे गुरु परम्परा अदौ सँ चलैत आबि रहल अछि। एहि सम्बन्धमे श्रीराम भक्त हनुमान जी जखन अपन मात-पिता केशरी आ अंजनीक अज्ञा सँ सूर्य भगवान संग ज्ञान लेबाक लेल गेलनि आ अनेकानेक ज्ञान प्राप्त केलनि से कथा सेहो प्रचलित अछि। तें आजुक दिनमे सूर्यदेव के साथ साथ हनुमानजीक सेहो आराधना कएल जाइत अछि।
तहिना बेद व्यास जीक जन्म सेहो आइके दिन भेलाक कारणे व्यास ज्यन्तीक रुपमे सेहो आजुक दिनके पैघ महत्व रहल अछि। परासर मुनीक पुत्र वेदव्यास जी हिन्दु धर्मक चारिटा वेद, १८ गोट पुराण, पौराणिक धर्मग्रन्थ महाभारत तथा कृष्णभक्तिक मोक्षप्राप्त हेतु अति सुगम काव्य श्रीमद् भागवत गीताक रचयिता छथि। मान्यता अछि जे श्रीमदभागवत गीता प्रभु श्रीकृष्ण स्वयं ब्रम्हाके सुनौलनि। ब्रम्हा जी नारदमुनीके आ नारदमुनी जी वेदव्यासके सुनौलनि। एहि तरहे एहि धर्मग्रन्थके उत्पति भेल। हमरालोकनिक जिनगीक हरेक पथपर एहि धर्मग्रन्थ सँ शिक्षा-दीक्षा लैत छी आ अपन जीवन सार्थक बनबैत छी। तें वेद व्यास जी हमरासबहक लेल प्रेरणाक स्रोत भेलनि। गुरु भेलनि।
तेसर प्रसंग अछि गुरु द्रोणाचार्य आ एकलब्यके कथा। एहिमे एकलब्य द्रोणाचार्य जीक प्रतिमा बनाक’ नित दिन अपन मेहनते आ निष्ठा सँ धनुष विद्यामे पारंगत भेल बात उल्लेख अछि। धनुष विद्यामे पारंगत भेल एकलब्य जखन अपन तालीम करैत काल अर्जुन आ द्रोणाचार्यक पुत्र अश्वत्थामा द्वारा लाओल गेल स्वाङ सँ ध्यानभंग होइत अछि आ ओकर मुंहमे वाण ध’ मुंह बन्द कऽ दैत अछि तहन अर्जुन अपनाके विश्वके सर्वश्रेष्ठ धनुर्धारी नै रहल आशंका व्यक्त करैत अछि आ तुरन्त गुरु द्रोणाचार्यके लग पहुँचैत अछि। सब बात सुनला उपरान्त गुरु द्रोणाचार्यके अपन वचन याद अबैत अछि जे कोन तरहे राजा द्रुपद ओकरा अपमानित केने रहथि आ ओएह बदला लेब लेल अर्जुनके लगनशीलता देखि सर्वश्रेष्ठ धनुर्धारी बनेबाक वचन देने रहथि। अपन वचन पूर्ण करए हेतु गुरु द्रोणाचार्य गुरु दक्षिणा स्वरुप एकलब्यके दहिना औंठा मंगैत अछि आ एकलब्य बिना कोनो हिचकिचाहटके खुशी-खुशी अपन अंगुठा दान कऽ दैत अछि।
जिनगीमे सबगोटेके कियो ने कियो गुरु होइत अछि। जन्म देनिहार माए-बाबुजी बच्चाक लेल सब सँ पहिल गुरु होइत अछि। तत्पश्चात बढैत उमेर आ परिस्थितिके हिसाबे एक एक डेगपर एक-एक गुरु होइत अछि। विद्यालयमे पढैत कालके गुरु, कलेजमे पढैत कालके गुरु, कार्यक्षेत्रमे काज सिखौनिहार गुरु, संस्कार सिखौनिहार, असल-खराबके फरक देखौनिहार ई सब गुरु अछि। जिनगीक सब सँ पैघ गुरु होइत छै प्रकृति आ समय। समय अपने आपमे अतेक शक्तिशाली होइत छै जे अहाँके स्वयं सब पाठ सिखा दैत छै।
एकगोट नीक विद्वान कहने छथि जे विद्यालयके परीक्षा आ जिनगीक परीक्षामे पैघ अन्तर छै किएकी विद्यालयमे पहिने सिखबैछै आ तहन परीक्षा लेल जाइछै मुदा जिनगी पहिने परीक्षा लैत छै तहन सिखबैत छै। प्रकृति सेहो मनुखके बहुत किछु सिखा दैत छै। तें जीवनमे समय आ परिस्थिति हिसाबे अपनाके बदलैत रहब आ सकारात्मक बाटमे चलैत रहब बेस जरुरी होइत छै।
संस्कृतमे एकटा श्लोक छै –
“गुरु ब्रह्मा, गुरु विष्णु, गुरुदेवो महेश्वर,
गुरु साक्षात् परम ब्रह्म तस्मै श्री गुरुवे नम:॥”
अर्थात्, “गुरु ब्रह्मा, गुरु विष्णु आ गुरुए भगवान शंकर छथिन, गुरुए छथिन् साक्षात् परमं ब्रह्म, अत: गुरुजीके प्रणाम करैत छियनि!”
आजु एहि गुरु पुर्णिमाक पावनि अवसर पर हमर पहिल गुरु मात-पिता (श्री सूर्यनारायण ठाकुर-श्रीमती तुलफी देवी), तहिना जिनगीक सभ्य संस्कार, धैर्य-विश्वास सिखौनिहार हमर आदरणीय गुरु स्वर्गीय बाबा लक्ष्मी ठाकुर आ दाइ देवसुनर देवी, हमर कुलगुरु आदरणीय राम अधार जी, हमरा लिख’ पढ’ लाएक बना देनिहार हमर विद्यालयके गुरु श्री पवन मण्डल, हमर साहित्यिक गुरु आदरणीय धीरेन्द्र प्रेमर्षि जी, साहित्यिक बाटमे सल्लाह-सुझाब देनिहार आदरणीय गुरु प्रवीण नारायण चौधरी जी लगायत जिनगीक हरेक डेगपर असल आ सार्थक ज्ञान देनिहार अपने सम्पूर्ण गुरुजनप्रति हृदय सँ नमन करैत छी। संगे अपनेसबहक आशीर्वाद-दुलार सदैव अहिना भेटैत रहत से आस करैत छी।
अन्तमे अपने सबगोटेक जीवन सफल, सुखद आ सार्थक रहए। जिनगीक हरेक क्षेत्रमे सफलता भेटए। सभ्य आ नीक गुरु सँ उपयोगी ज्ञान भेटए सएह आकांक्षा संग गुरु पुर्णिमाक हार्दिक बधाई तथा मंगलमय शुभकामना व्यक्त करैत छी!


text:
24 साल स नहि भेल बिहार मे कोनो अध्ययन,
12 साल स राज्य में नीतीश राज
नदी पर गप बहुत होइत अछि। मुख्यमंत्री स ल कए आम लोक क बीच एहि विषय पर चर्चा होइत रहल। नदी अपन मार्ग आ रूप बदलैत रहल। गाद बढैत रहल..छहड ढहैत रहल..मुदा स्थिर रहल त केवल ओ विभाग जेकरा नदी पर काज करबाक छल। मुख्यमंत्री पिछला तीन दिन पूर्व नदी क अध्ययन पर बजलाह मुदा सरकार यानि सिंचाई विभाग कान मे तूर द सुतल अछि। मुख्यमंत्री केकरा, की, किया कहि रहल छथि से पता नहि। मुख्यमंत्री क गप उचित अछि, मुदा जे करत ओ कतहु नहि देखा रहल अछि। मुख्यमंत्री अगर एहि हालात स परिचित नहि छथि त इ आओर गंभीर विषय। नदीक प्रति मुख्यमंत्री केतबा गंभीर छथि आ हुनकर सरकार केतबा गंभीर अछि एहि पर प्रकाश दैत बिहार कवरेज पर आयल छल पत्रकार पुष्यमित्र क इ आलेख, जेकरा मैथिली मे अनुदित केलथि अछि रामबाबू झा ।
यदि बिहारक नदीमे गादक मात्रा पर ज्ञान अर्जन करय चाहब तँ सेकेंड बिहार इरिगेशन कमीशन, 1994 केर बाद अहि विषय़ पर कोनो अध्ययन धरातल पर नै भेल अछि। जखन कि अहि चौबीस सालमे बिहारक नदी सभक सभसँ बेसी क्षति भेल अछि। गाद जमा होयबाक स्थिति दिनानुदीन भयाबह भS रहल अछि। मुदा राज्यक जल संसाधन विभाग नैS बता सकैत अछि जे एखन बिहारक नदी सभमे गादक मात्रा कतेक अछि? ई विडंबनापूर्ण सत्त तथ्य अछि जे सब साल बाढिक तबाही सहय वाला राज्य एखन धरि ओकर प्रभाव आ मूल कारण पर अध्ययन धरि नहि कS सकल अछि? पहिने बिहार इरिगेशन कमीशनमे बाढि पर अध्ययन नहि भेल छल जखन कि अहि आपदा सँ मुक्ति लेल राज्यमे दस साल पर इरिगेशन कमीशन केर गठन कS अध्ययन होयबाक चाहि छल।
राज्यक जल संसाधन विभाग जनिकर काज राज्यकें समस्त नदी सभकें स्वास्थप्रद रखबाक छल से केवल तटबंध आ नदी सँ पटौनी धरि सिकुड़ि कS रहि गेलाह जखन कि विशेषज्ञ पहिने मानि चुकल अछि कि केवल तटबंध मजगुत कएलासँ बाढ़िसँ सुरक्षित नहि कएल जा सकैए? नदी विशेषज्ञ दिनेश कुमार मिश्र केर कहब छनि चाहे नदी पर लोहाकें तटबंध बना लीS मुदा नदी सभकेँ नैS रोकल जा सकैत अछि? संयोगवश आजुक तिथिमे बिहारक मुख्यमंत्री नीतीश कुमार सेहो अहिसँ सहमत अछि आऔर मानैत अछि कि नदी सभक का पिच्छड़पन आऔर ओकर पेटमे गाद जमा भS जाएब बाढिक सभसँ पैघ कारण अछि। परञ्च विभाग अहि दिस एखन सोचS लेल तैयार नहि अछि।
विभागमे बेसी काज टेंडर सँ होयत अछि, शोधपरक काज आऔर भविष्य केर योजना सभ लेल कोनो काज नहि होयत अछि। बहुत पहिने विभागमे एक गोट एडवांस प्लानिंग डिपार्टमेंट रहैत छलैए परञ्च 90 केर दशकमे सेहो बन्द करा देल गेल आब सब काज इंप्लीमेंटेशन कें अछि। शोध आऔर नव सोचकें कोनो स्थान नहि अछि। इसारा स्प्ष्ट अछि पुरने ढर्रामे राम भरोसे सब चलि रहल अछि।
सेकेंड बिहार इरिगेशन कमीशन, 1994
अहि कमीशन केर रिपोर्टमे नदी सभकें डिस्चार्ज, सिल्टेशन, बाढि ग्रस्त प्रभावित क्षेत्र, बाढि केर कारण आऔर सिंचाई परियोजना सभक स्थिति पर विशद अध्ययन कएल गेल अछि। तीन हजार पन्ना वाला अहि रिपोर्ट केर प्रकाशन छह वोल्यूममे कएल गेल अछि। पहिने कमीशन केर रिपोर्ट 1971 में कएल गेल छल। ओहिमे बाढिक समस्या पर अध्ययन नहि कएल गेल अछि।विशेषज्ञ लोकनिक मत अछि कि बिहार जकाँ बाढि ग्रस्त राज्य सभमे नित दस साल पर एहन अध्ययन हेबाके चाहि जाहिसँ बाढ़िसँ जूझS मे मदति भेट सकै।
बिहारक नदीमे सिल्टेशन केर विषयमे सेकेंड बिहार इरिगेशन कमीशन केर रिपोर्ट की कहैत अछि से देखु:-
1. गंगाकें छोड़ि बिहार से गमन करय वाला समस्त नदी मिलकS सभ साल 1,24,000 एकड़ प्रति फीटकें दर सँ सिल्ट जमा करैत अछि।
2. गंगा नदीमे पड़ल सिल्ट केर 40 प्रतिशत भाग बिहारक दोसर नदीसँ भरैत अछि।
3. गंगा बरसातक दिनमे 55 प्रतिशत पानि आऔर फरवरी सँ मई धरि 70 प्रतिशत पानि बिहारक नदीसँ ग्रहण करैत अछि।


text:
२३ अगस्त २०२०। मैथिली जिन्दाबाद!!
चौरचन २०२० बीतल। भाद्र शुक्ल पक्ष चतुर्थी तिथि केँ आर कतहु चन्द्रमाक दर्शन वर्ज्य अछि, लेकिन मिथिला मे ई अदौकाल सँ चानक विशेष दर्शन लेल जानल जाइत अछि। एकरे चौरचन कहल गेल छैक। एकरा लोकपाबनि सेहो कहल गेल छैक। एहि सन्दर्भ मे लोकसाहित्यक विशिष्ट मर्मज्ञ-साहित्यकार डा. महेन्द्र नारायण राम सँ कयल गेल एक जिज्ञासा – “सर, चौरचन पर अहाँक किछु टिप्पणी साहित्यिक तौर पर चाहि रहल छी। ई लोकपाबनि कहल गेल अछि, एकरा व्याख्या करू।”
डा. राम केर जवाब जे आयल से अपने लोकनि संग समस्त पाठक जन लेल काफी महत्वपूर्ण भऽ सकैत अछि –
-
चौरचन मिथिलाक महत्वपूर्ण लोकपर्व थिक! ई भादव शुक्लपक्षक चौठ तिथि कें मनाओल जाइत अछि! एहि तिथि कें राति/साँझ मे सविधि चानक पूजा कयल जाइत अछि! साँझ मे जखनहि चान आकाश मे उगैत अछि, तुरत पूजन प्रारंभ भs जाइत अछि! मिथिलावासी गरीब-धनीक खाली हाथ नहिं, अपितु केरा, नारिकेर, खीरा कोनो फल लsकs चानक दर्शन करैत अछि! ओना खाली हाथ चानक दर्शन एहि राति दोषपूर्ण आ कलंकयुक्त मानल जाइत अछि!सहनिहारि सभ भरि दिन सहलाक बाद आंगन कें निपि केराक पात पर सभ पूजन सामग्री चढबैत छथि! खीर, पूरी, मटकुर सभ मे दही, फल, तरकारी, ओलक चटनी आदि पसारैत अछि! चान उगलाक बाद हाथ उठबैत छथि आ तत्पश्चात टोल-पडोसक लोक कें बजा कs मड़र खोटबैत/भंगबैत छथि! तखन व्रतिक संग आन सदस्य भोजन करैत छथि! भोजनोपरान्त बचल सामग्री कें केरा पात संगहि ठामे ओहि आंगन मे गाड़ि देल जाइत अछि!ई परम्परा लोकपरंपरा छी, मुदा कखनो-कखनो लोकोपरंपरा देखा-देखी आ बंदिशक विकल्पक परिणामस्वरूप होइत अछि जे हमरा बुझने बाबजूद तइयो एहि मे धार्मिकता, सुख-शांति, सौहार्दपूर्ण भाव सन्निहित रहितहिं अछि! पुराण मे वर्णित कथनानुसार एहि राति श्री कृष्ण चान के देखलन्हि आ दू बेर मणि चोरायबाक कलंक सँ ग्रसित होमs पड़लनि! पौराणिक कथा के अनुसार एक समय गणेश जी कें तुन्दील शरीर आ गजमुख देखिकs चन्द्रमा कें हँसी आबि गेलनि! गणेश जी एहि पर क्रोधित भs उठलाह आ हुनका श्राप दs देलखिन- “जे तोहर मुँह देखत, ओकरा कलंक लागि जायत!” अपन एहि श्राप सँ मुक्त हेबाक लेल स्वयं गणेश जी सेहो व्रत रखलनि आ तहिये सँ एहि पर्वक चलनि भs गेल आ आइ धरि ई लोकपरंपरा चलि आबि रहल अछि! तैं एकरा “गणेश चौठ” सेहो कहल जाइत अछि!एहि राति कोनो ने कोनो स्थान पर चान कें मारबाक लेल ढेप फेकल जाइत अछि! एहि राति मिथिला मे खेबाक पीबाक सुन्दर आयोजन होइत अछि! प्रातःकाल भने गुरूजीक पूजा सेहो होइत अछि! गणेश जीक मूर्ति छात्र लोकनि माथ पर लs लकुठी बजबैत दरबज्जे दरबज्जे घुमबैत अछि आ गीत गबैत रहैत अछि – गुरूजी गुरूजी….. प्रणाम! मुदा आब एहु मे वैश्वीकरणक प्रभाव पड़ि गेल अछि!


text:
नई दिल्ली। बिहार क कहलगांव में एक टा विद्युत उत्पादन संयंत्र स्थापित करबाक लेल 300 एकड़ जमीन आधुनिक मेटालिक्स गु्रप कए आवंटित कएल गेल। इ संयंत्र 2011 क जून तक चालू होबा अनुमान अछि, जे पूर्णरूपेण कोयला परि आधारित होएत।
बिहार औद्योगिक क्षेत्र विकास प्राधिकरण (बियाडा) भारत स निवेश क 55 प्रस्ताव आ विदेश मे विभिन्न क्षेत्र मे विशेष रूप से खाद्य प्रसंस्करण मे प्राप्त केलक। निवेशक पंडौल, हाजीपुर, पटना, सीवान आ मुंगेर जेहन जगह परि काज करबाक रुचि देखउलक। मालूम हुए जे बिहार मे बियाडा क 49 टा औद्योगिक क्षेत्र अछि। बियाडा क कुल 477.15 एकड़ जमीन अधिगृहीत अछि आ यूनिट क संख्या 1809 टा अछि।
बियाडा क तरफ से कहल गेल जे हम फार्म कए तरफ स बिहार मे बहुत ज्यादा निवेश प्रस्ताव कए लेल व्यवसायी आगंतुक कए प्रोत्साहित करि रहल छी। बियाडा क प्रबंध निदेशक अंशूली आर्य कए अनुसार बिहार सरकार बेहतर बुनियादी सुविधा, सड़क आ निवेशक कए स्थापित करबाक मे रुचि स बिहार मे उद्योग स्थापित करै वाला उद्योगपति आर्कषित भेल। राज्य मे औद्योगिक क्षेत्र क लेल कहलगांव मे 1000 मेगावाट ताप विद्युत संयंत्र क शुरुआत क बाद अलग फीडर बिजली उपलब्ध करबाक लेल योजना बनाउल गेल।
ओ आगू कहला जे मुख्यमंत्री क एक टा सपना छएल जे बिहार क खाद्य पदार्थ हर राज्य मे लोकप्रिय होबाक चाहि। बिहार पहिल राज्य अछि जे खाद्य उद्योग परि एक टा विशेष नीति जारी केलक। बियाडा क प्रयास अछि जे बिहार मे बेहतर औद्योगिक पर्यावरण आ निवेशक कए लेल सुविधा उपलब्ध कराउल जाए।


text:
मुजफ्फरपुर। 11 सितम्बर। मुजफ्फरपुर जिलाक पानापुर सहायक थाना (ओपी) क्षेत्र म' कैल्हि रविदिन देर राति एक तेज रफ्तार ट्रकक चपेट म' अएला स' से 4 पुलिसकर्मी सहित 5 लोगक मौत भ' गेल, जखनकि 2 पुलिस अधिकारी गंभीर रूप सँ घायल बताओल जे रहल अछि। पुलिस केर मुताबिक, अकुराहां इलाका म' पुलिस दल वाहन सभक जांच म' जुटल छल। पुलिस दल एक कारक तलाशी ल' रहल छल कि एकाएक अनियंत्रित ट्रक कार क' जोरदार टक्कर मारलक आओर ओतहि ठाढ़ पुलिस के जवान सभके दाबी देलक।
पुलिस के एक अधिकारी कहलनि कि घटनास्थले पर 4 पुलिसकर्मी सहित 5 लोगक मौत भ' गेल। आगा ओ कहलनि कि एहि हादसा म' मुजफ्फरपुर (पश्चिम) केँ पुलिस उपाधीक्षक कृष्ण मुरारी प्रसाद आओर पानापुर ओपी प्रभारी ध्रुवनाथ झा गंभीर रूप सँ घायल छथि। घायल सभके एक निजी अस्पताल म' भर्ती कराओल गेल अछि। घटनाक बाद चालक आ सह चालक ट्रक छोईड़ फरार बताओल जे रहल अछि। एहि हादसा केर सूचना भेटते जिलाधिकारी धर्मेंद्र सिंह आओर वरिष्ठ पुलिस अधीक्षक विवेक कुमार समेत कैको उच्च अधिकारी अस्पताल पहुँचलथि।


text:
देशक 4,856 विधायक सबके आ सांसद सबमें सँ 1024 के खिलाफ गंभीर आपराधिक मामला दर्ज अछि
रोशन मिश्रा
नई दिल्ली । सु्प्रीम कोर्ट में दागी नेता सबके मामला पर चलि रहल बहस मंगलवार के पूरा भय गेल। कोर्ट फैसला सुरक्षित राखि लेल। हालांकि, एहि फैसला के सुनाबय के दिन निश्चित नहिं कयलक । सुनवाई के दौरान सरकार के तरफ सँ अटॉर्नी जनरल केके वेणुगोपाल एहि मामला पर विरोध जतेलथि। ओ कहलन्हि कि राजनीति में शुचिता के मंशा रखनाई तारीफ के काबिल अछि, लेकिन न्यायपालिका के ऐहन सब मामला में दखल नहीं देबाक चाही।
वेणुगोपाल कहलथि कि जाबेतक कोनो व्यक्ति पर जुर्म साबित नहिं होई ताबे तक ओकरा अपराधी नहिं मानल जा सकैत अछि।एहन में कोर्ट ओकर मताधिकार पर रोक नहिं लगा सकैत अछि, कियैकि मताधिकारे में चुनाव लड़य के अधिकार शामिल अछि। इहि पर चीफ जस्टिस दीपक मिश्रा के अगुआई बला पांच जज के बेंच कहलक कि ओ न्यायपालिका के नाते ऐहन मामला सब में दखल नहिं दय रहल छथि। हालांकि, वोटर के ई जानय के हक छनि कि चुनाव लड़यवला के इतिहास की रहल अछि।
कोर्ट पुछलक- की आहाँ जनता के उम्मीदवारक जुर्म बतायब ?: कोर्ट कहलनि कि, की अदालत चुनाव पैनल सँ ई कही सकैत अछि कि राजनीतिक दल चुनाव सँ पहले अपने उम्मीदवार का आपराधिक रिकॉर्ड सार्वजनिक करय, ताकि जनता के एहि बारे में पता चलि सकय। सुप्रीम कोर्ट में दायर याचिका में मांग कयल गेल छल कि अगर कोनो जन प्रतिनिधि पर आरोप तय भेल त ओकर सदस्यता रद्द करबाक चाही। गंभीर अपराध आ आरोप तय भेल व्यक्ति के चुनाव लड़य के इजाजत सेहो नहि देबाक चाही।
देशक 21% विधायक-सांसद सबपर अपराधिक मामला: चुनाव आयोग सँ भेटल जानकारी के अनुसार, देशक 4,856 विधायक आ सांसद सबमें सँ 1,024 के खिलाफ गंभीर आपराधिक मामला दर्ज अछि। ई कुल विधायक-सांसद के 21% अछि, यानी हर 5वां नेता आरोपी अछि।एहिमें सँ 64 (56 विधायक और 8 सांसद) के खिलाफ अपहरण के केस अछि। 51 विधायक-सांसद सबपर महिला सबके खिलाफ अपराध के मामले दर्ज छनि। एहिमें अपहरण के सबसँ बेसी मामला उत्तरप्रदेश-बिहार आ महिला सबके खिलाफ अपराध के सबसे बेसी मामला महाराष्ट्र के सांसद-विधायक सबपर दर्ज अछि।


text:
युगक सामान्य समझ
नीक समय जे बीत गेल से कहायल सत्ययुग, अंधकारक युग केँ कलियुग कहल जा रहल अछि। मान्यता अनुसार युग केर चर्चा अपना जगह पर अछिये। मान्यता बनैत छैक मानवक अपनहि अनुभूतिक आधार पर। परंपरागत रूप मे दर्शन मुताबिक परिकल्पना सँ सेहो एना विभिन्न युग केर स्मृति बनाओल जा रहलैक अछि। जेना-जेना समय बितैत छैक तेनाही विकासक नव अवधारणा सँ मानव सभ्यता परिचित होइत पुरान समय केँ आजुक समय सँ तूलना करैत नीक वा बेजाय केर दुइ पलड़ा पर तौलैत छैक।
भारतीय दर्शनशास्त्रक मुताबिक युग-परिकल्पना
विश्व केर आयुक सम्बन्ध मे हिन्दू सिद्धान्त तीन प्रकारक समयविभाग उपस्थित करैत अछि। ओ थीक – युग, मन्वन्तर एवं कल्प। युग चारि अछि – कृत, त्रेता, द्वापर एवं कलि। ई प्राचीनोक्त स्वर्ण, रूपा, पीतल एवं लौह युग केर समानार्थक अछि। उपर्युक्त नाम जुआक पासा केर पक्ष केर आधार पर राखल गेल अछि। कृत सबसँ भाग्यवान् मानल जाइत अछि, जेकर पक्ष पर चारि बिन्दु अछि, त्रेता पर तीन, द्वापर पर दुइ आ कलि पर मात्र एक बिन्दु अछि। यैह सब सिद्धान्त युग केर गुण एवं आयु पर सेहो घटैत अछि।
युग केर व्याख्या
युग मे मनुष्य केर नीक गुणक ह्रास होइत अछि आ युगक आयु सेहो क्रमश: 4800 वर्ष, 3600 वर्ष, 2400 वर्ष व 1200 वर्ष होइछ। सभक योग केँ ‘महायुग’ कहल जाइछ, जे 12000 वर्ष केर होइछ। किन्तु ई वर्ष दैवी होइछ और एक दैवी वर्ष 360 मानवीय वर्ष केर तुल्य होइत अछि, अतएव एक महायुग 43,20,000 वर्षक होइत अछि। कलि केर मानवीय युगमान 4,32,000 वर्ष अछि।
मान्यता
- आर्यभट्ट केर मत अनुसार महाभारत केर युद्ध 3109 ई. पू. मे भेल छल और ओकर अंत केर संग कलियुग आरंभ भऽ गेल।
- किछु विद्वान् कलियुग केर आरंभ महाभारत युद्धक 625 वर्ष पहिले सँ मानैत छथि। तैयो सामान्यत: यैह विश्वास कैल जाइछ जे महाभारत युद्ध केर अंत, श्री कृष्ण केर स्वर्गारोहण और पांडव केर हिमालय मे गलबाक लेल गेनाय साथ कलि युग केर आरंभ भऽ गेल।
- एहि युग केर प्रथम राजा परीक्षित भेला।
कलियुग केर प्रभाव
कलि (तिष्य) युग मे कृत (सत्ययुग) केर ठीक विपरीत गुण आबि जाइत अछि। वर्ण एवं आश्रम केर सांकर्य, वेद एवं नीक चरित्र केर ह्रास, सर्वप्रकार केर पापक उदय, मनुष्य मे नानाव्याधिय केर व्याप्ति, आयुक क्रमश: क्षीण एवं अनिश्चित होयब, बर्बर-अत्याचारी-अनाचारी द्वारा पृथ्वी पर अधिकार स्थापित, मनुष्य एवं जाति आदि केर एक-दोसर सँ संघर्ष आदि एहि युगक गुण थीक। एहि युग मे धर्म एकपाद, अधर्म चतुष्पाद होइत अछि, आयु सौ वर्ष केर। युग केर अन्त मे पापीक नाश हेतु भगवान् कल्कि-अवतार धारण करता।
युगक एहि कालिक कल्पनाक संग एकटा नैतिक कल्पना सेहो अछि, जे ऐतरेय ब्राह्मण तथा महाभारत मे पायल जाइत अछि –
कलि: शयानो भवति संजिहानस्तु द्वापर:।
उत्तिष्ठंस्त्रेता भवति कृत: सम्पद्यते चरन्।।
(सुतनिहार लेल कलि, अंगड़ाई लेनिहार लेल द्वापर, उठनिहार लेल त्रेता और चलनिहार लेल कृत (सत्ययुग) होइत अछि।)
कलियुग केर उत्पत्ति
कल्किपुराण (प्रथम अध्याय) मे कलियुग केर उत्पत्तिक वर्णन निम्नांकित अछि –
संसार केँ बनेनिहार लोकपितामह ब्रह्मा प्रलय केर अन्त मे घोर मलिन पापयुक्त एक व्यक्ति केर अपन पृष्ठ भाग सँ प्रकट केलनि। ओ अधर्म नाम सँ प्रसिद्ध भेल, ओकर वंशानुकीर्तन, श्रवण और स्मरण सँ मनुष्य सब पाप सँ मुक्त भऽ जाइत अछि। अधर्म केर सुन्दर विडालाक्षी (बिलारि समान आँखिवाली) भार्या मिथ्या नाम केर छली। ओकर परमकोपन पुत्र दम्भ नामक भेल। ओ अपन बहिन माया संग लोभ नामक पुत्र और निकृति नामक पुत्री केँ उत्पन्न केलक। ओहि दुनू सँ क्रोध नामक पुत्र उत्पन्न भेल। ओ अपन हिंसा नामक बहिन सँ कलि महाराज केँ उत्पन्न केलक। वैह दाहिना हाथ सँ जिह्वा और वाम हस्त सँ उपस्थ (शिश्न) पकड़ने, अंजन केर समान वर्णवाला, काकोदर, कराल मुखवाला और भयानक छल। ओकरा सँ सड़ल दुर्गन्ध अबैत छल आ ओ द्यूत, मद्य, स्त्री तथा सुवर्ण केर सेवन करनिहार छल। ओ अपन दुरुक्ति नामक बहिन सँ भय नामक पुत्र और मृत्यु नामक पुत्री उत्पन्न केलक। ओहि दुनूक पुत्र निरय भेल। ओ अपन यातना नामक बहिन सँ सहस्रो रूप वाला लोभ नामक पुत्र उत्पन्न केलक। एहि तरहें कलि केर वंश मे असंख्य धर्मनिन्दक सन्तान उत्पन्न होइत गेल।
कलिधर्म वर्णन-1
गरुड़पुराण में कलिधर्म केर वर्णन एहि तरहक अछि –
जाहि मे सदा अनृत, तन्द्रा, निंद्रा, हिंसा, विवाद, शोक, मोह, भय और दैन्य बनल रहैत अछि, ओकरा कलि कहल गेल अछि। जाहि मे लोक कामी और सदा कटु बाजयवला होयत। जनपद दस्यु सँ आक्रान्त और वेद पाखण्ड सँ दूषित होयत। राजा सब प्रजा केर भक्षण करत। ब्राह्मण शिश्नोदरपरायण होयत। विद्यार्थी व्रतहीन और अपवित्र होयत। गृहस्थ भिक्षा माँगत। तपस्वी ग्राम मे निवास करनिहार, धन जोड़निहार, शौर्यहीन, मायावी, दु:साहसी भृत्य (नौकर) अपन स्वामी केँ छोड़ि देत। तापस सम्पूर्ण व्रत केँ छोड़ि देत। शूद्र दान ग्रहण करत और तपस्वी वेश सँ जीविका चलायत। प्रजा उद्विग्न, शोभाहीन और पिशाच सदृश होयत। बिना स्नान केने लोक भोजन, अग्नि, देवता तथा अतिथि केर पूजन करत। कलि केँ प्राप्त भेला पर पितरक लेल पिण्डोदक आदिक क्रिया न होयत। सम्पूर्ण प्रजा स्त्री मे आसक्त और शूद्रप्राय होयत। स्त्रियो अधिक सन्तानवाली और अल्प भाग्यवाली होयत। खुला सिर वाली (स्वच्छन्द) और अपन सत्पतिक आज्ञा केँ उल्लघंन करनिहारि होयत। पाखण्ड सँ आहत लोक विष्णु केर पूजा नहि करत, किन्तु दोष सँ परिपूर्ण कलि मे एक गुण होयत – कृष्ण केर कीर्तन मात्र सँ मनुष्य बन्धनमुक्त भऽ परम गति केँ प्राप्त करत। जे फल कृतयुग मे ध्यान सँ, त्रेता मे यज्ञ सँ और द्वापर मे पंचचर्या सँ प्राप्त होइत अछि, ओ कलियुग मे हरि-कीर्तन सँ सुलभ होयत। ताहि हेतु हरि नित्य ध्येय और पूज्य छथि।
कलिधर्म वर्णन-2
भागवतपुराण मे कलिधर्म केर वर्णन निम्नलिखित प्रकारक अछि –
कलियुग मे धर्म केँ तप, शौच, दया, सत्य यैह चारि पैर मे केवल चारिम पैर (सत्य) शेष रहि जायत। ओहो अधार्मिक केर प्रयास सँ क्षीण होइत, अन्त मे नष्ट भऽ जायत। ओहि मे प्रजा लोभी, दुराचारी, निर्दयी, व्यर्थ वैर करयवला, दुर्भगा, भूरितर्ष (अत्यन्त तृषित) तथा शूद्र-दासप्रधान होयत। जाहि मे माया, अनृत, तन्द्रा, निंद्रा, हिंसा, विषाद, शोक, मोह, भय, दैन्य अधिक होयत, ओ तामसप्रधान कलियुग कहायत। ओहिमे मनुष्य क्षुद्रभाग्य, अधिक खायवला, कामी, वित्तहीन और स्त्रिगण स्वैरिणी और असती होयत। जनपद दस्यु सँ पीड़ित, वेद पाखण्ड सँ दूषित, राजा प्रजाभक्षी, द्विज शिश्नोदरपरायण, विद्यार्थी अव्रत और अपवित्र, कुटुम्बी विभाजीवी, तपस्वी ग्रामवासी और संन्यासी अर्थलोलुप होयत। स्त्री ह्रस्वकावा, अतिभोजी, बहुत सन्तान वाली, निर्लज्ज, सदा कटु बाजयवाली, चौर्य, माया और अतिसाहस सँ परिपूर्ण होयत। क्षुद्र, किराट और कूटकारी व्यापार करत। लोक बिना आपदाक सेहो साधु पुरुष सँ निन्दित व्यवसाय करत।
समाज में म्लेच्छता
भृत्य द्रव्यरहित उत्तम स्वामी केँ सेहो छोड़ि देत। लोक दूध नहि देनिहारि गाय केँ छोड़ि देत। कलि मे मनुष्य माता-पिता, भाइ, मित्र, जाति केँ छोड़िकय केवल स्त्री टा सँ प्रेम करत, साला संग संवाद मे आनन्द लेत, दीन और स्त्रैण होयत। शूद्र दान लेत और तपस्वी वेश मे जीविका चलायत। अधार्मिक लोक उच्च आसन पर बैसिकय धर्मक उपदेश करत। कलि मे प्रजा नित्य उद्विग्न मनवाली, दुर्भिक्ष और कर सँ पीड़ित, अन्न रहित भूतल मे अनावृष्टि केर भय सँ आतुर, वस्त्र, अन्न, पान, शयन, व्यवसाय, स्नान, भूषण सँ हीन; पिशाचक समान देखायवला होयत। लोक कलि मे आधा कौड़ीक लिए सेहो विग्रह करैत मित्र केँ छोड़ि देत, प्रियजनक त्याग करत और अपन प्राणक सेहो हनन करत। मनुष्य अपना सँ बड़ और माता-पिता, पुत्र और कुलीन भार्याक रक्षा नहि करत। लोक क्षुद्र और शिश्नोदर परायण होयत। पाखण्ड सँ छिन्न-भिन्न बुद्धिवाला लोक जगत केर परम गुरु, जिनक चरण पर तीनू लोक केर स्वामी आनत रहैछ, ओहि भगवान् अच्युत केर पूजा प्राय: नहि करत।
द्विज (ब्राह्मण, क्षत्रिय और वैश्य) व्रात्य (सावित्री पतित) और राजा आदि शूद्रप्राय होयत। सिन्धु नदीक तट, चन्द्रभागा (चिनाब नदी) केर घाटी कांची और कश्मीर मण्डल मे शूद्र, व्रात्य, म्लेच्छ तथा ब्रह्मचर्य सँ रहित लोक शासन करत। ई सब राजा समसामयिक और म्लेच्छप्राय होयत। ई बहुत कम दान देनिहार और तीव्र क्रोधवला, स्त्री, बालक, गौ, ब्राह्मण केँ मारनिहार और दोसराक स्त्री तथा धन केर अपरहरण करनिहार होयत। ई उदित होइते अस्त तथा अल्प शक्ति और अल्पायु होयत। असंस्कृत, क्रियाहीन, रजस्तमोगुण सँ घिरल, राजा रूपी ई म्लेच्छ प्रजा केँ खा जायत। एकरा अधीन जनपद सेहो एकरहि समान आचारवाला होयत और ओ राजा द्वारा तथा स्वयं परस्पर पीड़ित होइत क्षय केँ प्राप्त होयत।
धर्म केर क्षीणता
कलिधर्म केर प्रभाव सँ प्रतिदिन धर्म, सत्य, शौच, क्षमा, दया, आयु, बल और स्मृति कलिकाल द्वारा क्षीण होयत। कलि मे मनुष्य धन केर कारण मात्र जन्म सँ गुणी मानल जायत। धर्म-न्याय-व्यवस्था मे बल टा कारण होयत। दाम्पत्य सम्बन्घ मे केवल अभिरुचि होयत और व्यवहार मे माया। स्त्रीत्व और पुंस्त्व में रति और विप्रत्व मे सूत्र कारण होयत। आश्रम केवल चिह्न सँ जानल जायत और ओ परस्पर आपत्ति करनिहार होयत। अवृत्ति मे न्याय-दौर्बल्य और पाण्डित्य मे वचनक चपलता होयत। असाधुत्व मे दरिद्रता और साधुत्व मे दम्भ प्रधान होयत। विवाह मे केवल स्वीकृति और अलंकार मे केवल स्नान शेष रहि जायत। दूर घूमनाय टा तीर्थ और केश धारण करब सौन्दर्य बुझल जायत। स्वार्थ मे केवल पेट भरनाय, दक्षता मे कुटुम्ब पालन, यश मे अर्थसंग्रह होयत। एहि तरहें दुष्ट प्रजा द्वारा पृथ्वी केँ आक्रान्त भेला पर ब्राह्मण, क्षत्रिय, वैश्य और शूद्र मे जे बलशाली होयत, वैह राजा बनत।
पाकृतिक आपदा व अल्पायु
लोभी, निर्घृण, डाकू, अधर्मी राजा द्वारा धन और स्त्री सँ रहित होइत प्रजा पहाड़ आर जंगल मे चलि जायत। दुर्भिक्ष और कर सँ पीड़ित, शाक, मूल, आमिष, क्षौद्र, फल, पुष्प भोजन करयवाली प्रजा वृष्टि केर अभाव मे नष्ट भऽ जायत। बात, तप, प्रवृत्ति, हिम, क्षुधा, प्यास, व्याधि, चिन्ता आदि सँ प्रजा सन्तप्त होयत। कलि मे परमायु तीस बीस वर्ष केर होयत। कलि केर दोष सँ मनुष्य केर शरीर क्षीण होयत। मनुष्य केर वर्णाश्रम और वेदपथ नष्ट होयत। धर्म मे पाखण्ड केर प्रचुरता होयत और राजा मे दस्यु केर, वर्ण मे शूद्र केर, गौ मे बकरी केर, आश्रम मे गार्हस्थ्य केर, बन्धु मे यौन सम्बन्ध केर, औषधि मे अनुपाय केर, वृक्ष मे शमी केर, मेघ मे विद्युत केर, घर मे शून्यता केर प्रधानता होयत। एहि तरहें खरधर्मी मनुष्य केर बीच गतप्राय कलियुग मे धर्म केर रक्षा करबाक लेल अपन सत्त्व सँ भगवान् अवतार लेता।”
(Source: Bharatkosh)


text:
आधुनिक समय मे हिन्दी फिल्म व धारावाहिक मे मैथिल कन्याकेँ खूब बढि-चढिकय स्थान भेटय लागल अछि। हालक किछु वर्ष मे टेलिविजनक स्टार सृति झा अपन अभियन व कला सँ देश मे करोड़ों प्रशंसक बनेबे केली, एहि वर्षक टेलिविजन दुनियाक कलाकार मे सर्वश्रेष्ठ अभिनेत्रीक खिताब सेहो हुनके देबाक समाचार अछि।
सृतिक अतिरिक्त आरो बहुत रास अभिनेत्री अलग-अलग धारावाहिक, फिल्म, फैशन, एंकरिंग आदि मे प्रमुखता सँ देशक आन क्षेत्रक कन्या सँ प्रतियोगिता मे आगाँ बढि रहली अछि। फिल्मक अतिरिक्त मिडिया एंकरिंग मे सेहो विभिन्न मैथिल कन्याक चर्चा जोर-शोर सँ कैल जाइछ।


text:
समस्त मानव समुदाय हेतु पाबनि-तिहारक एकटा विशेष महत्व अछि। एकटा खास तरहक जीवन शैलीमे दीर्घकाल धरि रचैत-बसैत लोकक मनः स्थितिमे एक प्रकारक श्रांति आबि जाइत छैक जे कि जीवनक आनो प्रभागके प्रभावित करय लगैत छैक। एहि श्रांति (थाकनि) के पुनर्गति प्रदान करबाक हेतु मानवक जीवन शैलीमे उत्सवक व्यवस्था धराओल गेल अछि। ई उत्सव आ कि पाबनि तेहार अपन विभिन्न रूप-प्रतिरूपसँ हमरा सभक जीवन आ ओकर गतिके समृद्ध करैए। उत्सव-पर्वादिक आनंदोत्सव आ विरहोत्सव नाम सँ दू टा मुख्य प्रभाग भ’ सकैए जकरा सांस्कृतिक, साहित्यिक, धार्मिक, शैक्षिक, आर्थिक, सामाजिक, राजनीतिक आदि रूपमे सेहो पुनर्विभाजित कयल जा सकैए। फगुआ सेहो एकटा एहने उत्सव अछि जे अपन सांस्कृतिक- ऐतिहासिकादि महत्व लए एकटा प्रसिद्ध पर्व अछि। सब पाबनिक संग कोनो विशेष घटना अवश्ये रहैत अछि। फगुओक संग कएक रंगक घटना जुड़ल अछि। श्रीमद्भागवत महापुराणक सातम स्कन्धक जय-विजय, हिरण्याक्ष, हिरण्यकश्यपु, प्रह्लादिक कथासँ प्रारंभ होइत अछि जाहिमे हिरण्यकश्यपु अपन भगवद्भक्त पुत्र प्रह्लाद भगवद्विमुख नहि क’ सकला सन्ताँ ओकरा मृत्युदंड सुना, मारबाक कतेको यत्न करैत अछि मुदा ओ नहि मरैछ। बादमे हिरण्यकश्यपु अपन होलिका नामक बहिनके बजा, प्रह्लाद ओकरा कोरामे बैसाय, आबामे द’ दैत छथि। होलिका अपन प्राप्त वरदानक-विरुद्ध जरि क’ सुडडाह भ’ जाइछ मुदा प्रह्लाद जीबिते बहराइछ। फगुआके अहू परिप्रेक्ष्यमे देखल जाइछ। ब्रजक लठमार होली त’ प्रसिद्ध अछिये। ई भारतीय वर्षक वर्षान्त आ वर्षारम्भक महापर्व रूपमे सेहो मनाओल जाइछ जाहिमे रंग-भस्म (अबीर) धारण करबाक चलनसारि अदौसँ रहल अछि। वाग्देवी भगवती सरस्वतीक पृथ्वी पर प्रथमतः अवतरणक प्राकट्योत्सवमे बसंतपंचमीसँ फाल्गुनी पूर्णिमा धरि रंग-भस्म धारण (धूलि वन्दन) करबाक पौराणिक उत्सवक परम्परा सेहो फगुआक महत्वके सम्बलित करैत रहल अछि। मुदा होलिका-प्रह्लाद आ कि ब्रजक लठमारादिक परम्परासँ मिथिला-मैथिलके गर्व करबाक सुच्चा आ एकछत्र अधिकार नहि कायम होइत अछि। मिथिलावासी लए फगुआ उत्सवक मादे गर्व करबाक एकटा दोसर कथा अछि जे बेस महत्वपूर्ण अछि।
भारतीय इतिहासमे ‘भक्ति-आन्दोलन’ कालक पहिल पाँतिक आन्दोलनी श्रीचैतन्य देव मैथिल-मिथिलाक संतान छलाह, तेँ हुनका ‘मैथिल’ कहबाक हमरा लोकनिक अधिकार कतहु-ककरो सँ बेसाहय नहि पड़त अपितु स्वतः सिद्ध अछि। एहि महामैथिलक जन्म 1486 ई-मे बंगालक नदिया जिलाक ‘नवद्वीप’ नामक गाममे फगुएक दिन भेल। ई शुद्धरूपेण हमरे लोकनिक सौभाग्य जे मिथिलेक माटि-पानिक परम्पराक मणि बंगालमे प्रकट भए सम्पूर्ण विश्वमे एकटा नव ऊर्जा भरलक। भक्त कवि रैदास, नामदेव, नानक, तुकाराम, वल्लभाचार्य लोकनिक समकालीन श्रीचैतन्य देवक पूर्वज मैथिल छलाह से अंधराठाढ़ी सँ प्राप्त अभिलेख सँ प्रमाणित भ’ चुकल अछि।1 दोसर प्रमाण जे श्रीचैतन्य देवक नामोपाधि ‘मिश्र’ छलनि। हिनक पिता पं- जगन्नाथ मिश्र, पितामह उपेन्द्र मिश्र, प्रपितामह मधुकर मिश्र आदि। ‘मिश्र’ उपाधि बंगालक आ कि बंगाली ब्राह्मणक नहि अछि जहिना चटर्जी, मुखर्जी, बनर्जी उपाधि मिथिला किंवा मैथिलक नहि। ‘मिश्र’ उपाधिधारी मैथिल ब्राह्मण लोकनिक उल्लेख तत्कालीन श्रीहट्ट (सिलहट, असम) मे सेहो अभरैत अछि। छठम शताब्दीक निधनपुर ताम्र-लेखमे सेहो ई अल्लिखित अछि।2 अंधराठाढ़ीक अभिलेख आ श्रीहट्टक अभिलेखक मिलान कयला सँ ई अवश्य प्रमाणित होइत अछि जे ई पंडित-दार्शनिक-ब्रह्मवेत्ता ब्राह्मण लोकनि श्रीहट्टक शासकक आमंत्रण पर बजाओल गेल छलाह। राजाक उचिती-मिनती पर ओत्तहि बसियो गेलाह। श्रीचैतन्य देवक प्रपितामह श्रीमधुकर मिश्रक उल्लेख ओत्तहि भेटैत अछि।3 मधुकर मिश्रक माझिल पुत्र उपेन्द्र मिश्र जनिक सात पुत्रमे पं- जगन्नाथ मिश्र तेसर रहथि। तहिया एमहर मिथिला आ ओमहर नवद्वीप सौंसे भारतमे विद्याक केन्द्र रूपमे प्रतिष्ठित छल। मिथिलामे पक्षधर मिश्र आ श्रीहरि मिश्र (विद्यापतिक गुरुजन) प्रसिद्ध नैयायिक रहथि त’ ओमहर नवद्वीपमे गंगादास आ नीलाम्बर मिश्र सन धुरंधर नैयायिक रहथि। मैथिल पंडित लोकनि बंगाली छात्र लोकनिके ग्रंथ ल’ जाय सँ रोकि देने रहथि। तेँ मिथिलाक संग नवद्वीपक विद्यार्जनी प्रतिस्पर्धा सुविख्यात छल। तहियाक विद्वत् समाजमे न्यायशास्त्रक अध्ययन-अध्यापन विद्वान होयबाक एकटा प्रमाण-पत्र सन छल। तेँ उपेन्द्र मिश्र अपन पुत्र जगन्नाथ मिश्र के न्यायशास्त्रक अध्ययन हेतु विद्वत्प्रवर श्रीनीलाम्बर मिश्र (चक्रवर्ती) लग नवद्वीप पठाओल, जतय ओ अध्ययनोपरांत ‘पुरन्दर’क उपाधि (न्यायशास्त्रक अध्येता हेतु सर्वश्रेष्ठ उपाधि) प्राप्त कयल। एही सँ अभिभूत भ’ श्रीनीलाम्बर मिश्र (चक्रवर्ती) अपन पुत्री ‘शची’क विवाह हिनका सँ कराओल आ हिनका लोकनिक रहबाक स्थायी व्यवस्था नवद्वीपे मे क’ देल। एही शची देवीक गर्भ सँ एहि महामैथिल श्रीचैतन्य देवक जन्म भेल।
तहिया दिल्लीक गद्दी पर सिकन्दर लोदीक आधिपत्य छल। 28 वर्षक बाद इब्राहीम लोदी प्रभुत्वमे आयल। मुदा ताहिसँ पूर्वहि मथुरा-वृन्दावनक समस्त देवमन्दिर ध्वस्त क’ देल गेल छल। तहियाक बंगाल सेहो बेस अराजक भ’ चुकल छल। कपट-षड्यंत्र-व्यभिचार-नरहत्यादि रौद्ररूप धारण कयने छल। तत्कालीन विश्वमे कएक प्रकारक घटना घटि रहल छल। 1485 ई- सँ पाश्चात्य इतिहासकार वर्तमान युगक प्रारंभ गछने छथि। 1485 ई- मे इंगलैंड मे हेनरी सप्तम सत्तारूढ़ भ’ रहल छलाह। 1487 ई- मे भारत हेतु समुद्री मार्गक अनुसंधान कयल गेल आ जहिया वास्कोडिगामा भारत अयलाह तहिया श्री चैतन्यदेव 12 वर्षक रहथि। मार्टिन लूथर ईसाइ धर्मक सुधार हेतु झंडा बुलंद क’ रहल छलाह, मुद्रण यंत्रक आविष्कार भेल छल, पृथ्वीक पश्चिमी गोलार्धक खोज भेल छल। अभिप्राय जे एहने सन विशिष्ट वैश्विक परिघटनाक कालखंडमे श्रीचैतन्य देवक आविर्भाव एहिमे नव अध्याय जोड़ैत अछि जे कि मिथिला-मैथिलक लेल पर्याप्त गर्वक विषय अछि।
आइयो मिथिलामे एकटा प्रथा सन अछि जे जँ कोनहु स्त्रीक कोखि नष्ट भ’ गेल होइक, बच्चा सोइरी आ कि शैशवावस्थामे मरि गेल हो किंवा जन्मकालिक कोनहु प्रकारक अनहोनी सँ ग्रस्त हो त’ बादक जनमल बच्चाक सेवा-वारीमे चिलकाउर बड़ सतर्क रहैत छथि, संगहि जानि-सुमानि क’ ओकरा खरपहा नाम राखि देल जाइछ ई सोचि जे खरपहा नामबलाके भगवान अल्पायुमे नहि ल’ जाइत छथिन। एहि क्रममे लोक अपने जनमल बच्चा के आनक हाथे बेची लेबाक सन ‘बिध’ सेहो करैए। ई मैथिल परम्परा सेहो छैक। चैतन्य देवक अग्रज ‘विश्वरूप’ अल्पायुएमे ‘साधु’ बनि धर-दुआरि तेजि देने रहथि। ताहि सोगे पंडित-दम्पति बड़ दुखित रहल करथि। तेँ चैतन्य देवक जन्मोपरांत हिनका लए एकटा तितहा नामक चयन भेल - ‘निमाइ’। हिनक जन्म गृह एकटा नीमक गाछक तरमे छल ताहू कारणे ‘निभाइ’ नाम पंडित-दम्पतिक धारणाक अनुकूले लगलनि। माता शची हिनक बेसी शिक्षा-दीक्षा पक्षधर नहि रहथिन मुदा पिताक स’ह पाबि आ अपन विशिष्ट प्रतिभाक बले किछुए वर्षमे ओ न्यायशास्त्रक आचार्य भ’ गेलाह। वाक्-युद्ध आ शास्त्रर्थ मे मोन लगैत छलनि। न्याय सूत्रक हिनक नव व्याख्या तत्कालीन पंडित-नैयायिक लोकनि के चकविदोर लगा दैत छल। किछु वर्ष धरि त’ ई न्याय आ व्याकरणक अध्यापनो कयल आ ताही क्रममे दिग्विजयी पंडित केशव कश्मीरीके शास्त्रर्थ मे परास्तो कयल। मुदा पिताक अकाल परलोक गमन सँ परिवारक भार हिनकहि पर आबि गेलनि। पिताक श्राद्ध करबा लए 1508 ई- मे श्रीचैतन्य देव गया (बिहार) आयल रहथि। एहि यात्रक प्रसंग ‘जानकीक नगरी’ जयबाक इच्छा सेहो प्रकट कयने रहथि। श्राद्धादिक उपरांत एतहि ओ श्रीईश्वरी पुरी नामक कृष्णोपासक संत सँ कृष्णमंत्रक दीक्षा ग्रहण कयल। श्रीचैतन्य देवक चरण-चिह्न मंदिर पटनाक महात्मा गाँधी सेतुक नीचाँमे आइयो विद्यमान अछि जे हिनक गया आगमनक कथा जोगओने अछि। श्रीचैतन्य देवक जीवनमे हिनक गया यात्रक विशेष महत्व अछि, कारण एतहि ओ दीक्षित भेलाह आ एकटा चपल निभाइ एतहि सँ गंभीर सन देखाय लगलाह। श्रीकृष्णनाम संकीर्तन ‘हरे कृष्ण---हरे राम-------’ के अपन वैश्विक दायित्वक निर्वहनमे माध्यम रूपमे सम्मिलित करबाक दृढ़ निश्चय एतहि कयलनि।
तत्कालीन बंगालमे कीर्तन करब, ढोल-मृदंग- करतालादि ल’ क’ समूह मे नाचब-गायब राजाज्ञा द्वारा त’ वर्जित छले, सनातनधर्मी साधु-संतक एकटा खास भाग सेहो एकरा धर्मविरुद्ध करारि देने छल।चैतन्य देवक एहि नाम-संकीर्तनक विरुद्ध सब गोटे मिलि काजी (बादशाह द्वारा नियुक्त) लग नालिस कयलक। काजीक सिपाही सभ आबि क’ किरतनियाँ सभक झालि छीनि लेलक, मृदंग फोडि़ देलक, मुख्य संकीर्तनकारी श्रीपाद नित्यानंद आ श्रीहरिदासक कान-कपाड़ सेहो फोडि़ देलक। संकीर्तनक बहन्ने लोक सब ईश-भजन त’ करिते छल, मुदा एकर एकटा आर महत्वपूर्ण पक्ष ई छल जे लोक सब एहि नाम पर एकठाम जुटि अपन सुख-दुख सेहो बतियाइत छल, अभाव आ सहयोगक बात - व्यवस्था होइत छल, शास्त्र-विद्यादिक आदान-प्रदान होइत छल, समाजक दशा-दिशा पर चिंता आ चिन्तन होइत छल। नाम संकीर्तनक विरुद्ध काजीक आदेश अयलासँ एहि समस्त व्यवस्था आ लोकतांत्रिक विशिष्टता पर आसन्न संकटक संभावना के अकानि श्रीचैतन्य देव शीध्रहि नदिया नगरक समस्त जनताके एकस्वरसँ आह्वान कयल जे ओ लोकनि अपन-अपन खोल (चाँदखोल-बंगालक संकीर्तन आ संगीतक एकटा विशिष्ट तालवाद्य)-करताल प्रभृत वाद्ययंत्रक संग संकीर्तन-मण्डली बना क’ नवद्वीपमे एकत्र होअय। तहियाक नदिया नगरक जनसंख्या अझुका कलकत्ता सँ कम नहि रहल होयत।4 संकीर्तन सम्राट श्रीनिमाइ पंडित (श्रीचैतन्य देवक अध्यापकीय नाम)क संकीर्तन वाहिनी चलल चाँदकाजीक सशस्त्र सेनाक संग निःशस्त्र लड़य लेल। राजसत्ताक विरुद्ध श्रीचैतन्य देवक ई पहिल संघर्ष छल। एखन हिनक ‘बहिक्रम’ मात्र 19-20 वर्षक छल। जनसमूहक महासागर देखि चाँदकाजी हारि मानलक आ ओतहि गछलक जे ओ स्वयं आ ओकर वंशज सेहो एहि नाम-संकीर्तनक कहियो विरोध नहि करत। आइयो नवद्वीपक चाँदकाजीक वंशज हिन्दूक ‘नाम-संकीर्तन’मे तन-मन-धन सँ सहयोग करैत अछि। हिन्दू - वैष्णवजन आइयो नवद्वीप स्थित चाँदकाजीक समाधिक सेवा-सुरक्षामे लागल भेटैत छथि। एहने सन मारिते रास विशिष्ट सामाजिक शैक्षिक-आर्थिक-सांस्कृतिक-दार्शनिक अवदानक कारणे श्रीचैतन्य देव भक्ति कालक अग्रणी महापुरुष भ’ सकल छथि। नाम-संकीर्तनके अपन आन्दोलनक माध्यम बना एकरा विराट फलक पर उपलब्ध करयबाक कारणे हिनका ‘संकीर्तनैक पितरौ’ सेहो कहल जाइत छनि।
24 वर्षक उमेरमे (1510 ई- मे) श्रीचैतन्यदेव एकटा केशव भारती नामक निष्किंचन साधु सँ सन्यास-दीक्षा ग्रहण क’ परिव्रजनमे निकलि गेलाह जाहि क्रममे उड़ीसाक महाराज श्रीप्रतापरुद्र, नैयायिक वासुदेव सार्वभौम भट्टाचार्य लोकनिके अपन सान्निध्य देल। दक्षिणक यात्रमे श्रीराय रामानन्द आ श्री वेंकट भट्ट सन दार्शनिक विद्वान संग भेँट-वार्ता भेलनि जाहि प्रसंगक श्रीचैतन्य देवक दर्शन ‘अचिन्त्यभेदाभेदवाद’क संदर्भमे बेस महत्व अछि जाहिमे जीव-जगत-ब्रह्म-ईश्वर-साध्य-साधन-पुरुषार्थादि विषय पर विशद आ गंभीर चर्चा भेल अछि।5 1514 ई- मे श्रीचैतन्य देव श्रीवृन्दावन धामक पहिल खेप यात्र कयल जाहि क्रममे श्रीरूप गोस्वामी, श्रीसनातन गोस्वामी, श्रीजीवगोस्वामी सन दार्शनिक-वैष्णव विद्वानक व्यक्तित्व-निर्माण कयल जे कि अपन-अपन योग्यता-क्षमतानुसार एहि दर्शन आ साहित्य के भक्तिरसामृतसिन्धु, उज्जवलनीलमणि, वृहद्भगवतामृत, षट्संदर्भ सन गंभीर ग्रंथरत्न देल जकरा प्रति समस्त भारतीय वाघ्मय ऋणी रहत, कारण हिनके लोकनिक प्रसादात ‘भक्ति’के दशम रसक रूपमे स्थापना आ व्याप्ति भेटलैक। एकर एकमात्र सूत्रधार छलाह श्रीचैतन्य देव।
अपन पहिलुके वृन्दावन-यात्रक क्रममे लुप्त-ध्वस्त मथुरा-वृन्दावनक जीर्णोद्धार हेतु श्रीचैतन्य देव एकटा विराट अभियान चलाओल आ एहि लेल अपन प्रिय परिकर श्रीलोकनाथ गोस्वामी आ श्रीभूगर्भ गोस्वामीके वृन्दावन पठाओल। तदुपरांत श्रीरूप गोस्वामी, सनातन गोस्वामी, जीव गोस्वामी, गोपाल भट्ट, रघुनाथदास, रघुनाथ भट्ट (छय गोस्वामी सँ प्रसिद्ध) लोकनि एकाएकी वृन्दावन आबि श्रीचैतन्य देवक एहि महाभियानके गति द’ क’ वृन्दावन के भक्ति-आन्दोलनक महान केन्द्रक रूपमे स्थापित कयल आ व्रज-वृन्दावनक नव-उज्जीवन कयल। हिनका लोकनिक अतिरिक्त श्रीकृष्णदास कविराज गोस्वामी, प्रबोधानन्द सरस्वती आ नारायण भट्ट लोकनि सेहो भक्ति ग्रंथक रचनामे महत्वपूर्ण योगदान कयल। भक्ति-साहित्यक जतबा रचना एहि कालमे भेल ततबा पहिले कहियो नहि गेल छल।6
वृन्दावनमे देवालय सभक निर्माण सेहो सर्वप्रथम श्रीचैतन्य देव आ हुनक परिकर द्वारा भेल अछि।7 गोवर्धन स्थित राधाकुण्ड आ श्यामकुण्डक खोज सेहो हिनकहि द्वारा भेल। वृन्दावनक प्रसिद्ध सप्तदेवालयक भगवान चैतन्ये सम्प्रदायक आचार्य लोकनि द्वारा स्थापित अछि। दक्षिण यात्रक क्रममे ‘ब्रह्म संहिता’ (5म अध्याय) आ विल्वमंगल रचित ‘कृष्णकर्णामृत’क प्रति संग आनब आ एकरा बहुमुल्य सम्पत्ति बूझि सदति अपना संग रखबाक अध्येता आ ग्रंथस्नेही प्रवृत्ति सेहो हिनक मैथिलत्वके पुष्ट करैए। अभिप्राय ई जे आजुक वृन्दावन सेहो एहिये महामना मैथिलसंतान श्रीचैतन्य देवक महावदानक प्रतिफल अछि।
अपन 6-7 वर्षक परिव्रजन मे श्रीचैतन्य देव यत्र-तत्र भक्ति बीजक वपन-अंकुरण-सिंचनादिक कार्य कयल आ 1516 ई- मे पुरी चलि गेलाह। अपन शेष जीवन श्रीजगन्नाथजीक शरणमे श्रीकृष्णप्रेम सँ भावित भ’ क’ बिताओल आ 1534 ई- मे 48 वर्षक अवस्थामे श्रीजगन्नाथ जीमे लीन भ’ गेलाह। उडि़या कवि आ श्रीचैतन्य देवक समकालीन श्रीअच्युतानन्द अपन ‘शून्य संहिता’ नामक ग्रंथमे श्रीचैतन्य देवक अंतर्धान होयबाक घटनाके विस्तारसँ लिखने छथि। लीन होयबाक एहि घटनाक समर्थन परवर्तीकालक साहित्य यथा-चैतन्य भागवत (ईश्वर दास) चैतन्य मंगल (लोचन दास) प्रभृति प्रामाणिक ग्रंथ सेहो कयने अछि। विद्यापतिक पद-रचनाक श्रवण-मनन-आत्मविभोरक घटना हिनक स्वभूमि प्रेम दिस त’ संकेत करिते अछि, श्रीविष्णु पुरीजी (तरौनीक उद्भट विद्वान आ साधु) संगक हिनक पत्रचार सेहो एकरा पुष्टे करैए जाहिमे एकटा माला पठयबाक श्रीचैतन्य देवक निवेदन सुविख्यात अछि। पत्र आ निवेदनक उत्तरमे श्रीपुरी महाशय 13 विचरण (अध्याय)मे नवधा भक्तिक व्याख्या करैत ‘भक्तिरत्नावली’ नामक ग्रंथ पठा देल। श्रीचैतन्य देव अलौकिक आनंदक संग एकरा शिरोधार्य करैत श्रीपुरी महाशय के स्वजन घोषित कय अपन निवेदनक निजगुज अर्थ लगा तकर एहि विशिष्ट प्रकारक पूर्ति हेतु आभारो प्रकट कयने छलखिन।8 चैतन्य साहित्यक परवर्ती रचनाकार लोकनि अधिकांश प्रामाणिक ग्रंथ रचना ‘ब्रजबुली’मे कयने छथि जकर भाषा वैज्ञानिक प्रकृति आ सामीप्य मैथिली संग बेसीए अछि। श्रीचैतन्य देवक विवाह विष्णुप्रियाजी सँ भेल छलनि। ई राज पंडित श्रीसनातन मिश्रक सुपुत्री छलीह, मैथिल मूलक छलीह। स्वजातिक-स्वकोटिक मैथिल ब्राह्मण संग ई वैवाहिक सम्बन्ध सेहो हिनका लोकनिक ‘मैथिले मूल’ के दृढ़ करैए।
मैथिली साहित्यमे एहि महामना मैथिलके बड़ अनठाओल गेलैक। मैथिलीमे एकटा नाटक ‘श्रीचैतन्य महाप्रभु’ (प्रो- योगानन्द चौधरी) आ एकटा महाकाव्य श्रीचैतन्य चन्द्रायण (श्रीरामचन्द्र मिश्र ‘मधुकर) उपलब्ध अछि। चैतन्य चन्द्रायणक प्रामाणिक रचनात्मकता असंदिग्ध अछि कारण एहिमे मारिते रास ऐतिहासिक तथ्यक समावेश भेल अछि। 1971-72 ई- मे भेल विदेश्वर यज्ञक क्रममे एकर रचना भेल आ पं- श्रीरामनन्दन मिश्र (जगतपुर, मधुबनी)क सत्प्रयास सँ आ बड़ी महारानी, दरभंगा राजक आर्थिक सहयोगसँ जीव सेवा संघ (बेनीपट्टी, मधुबनी) एकर प्रकाशन सेहो कयलक। विदेश्वरक ई यज्ञ मिथिलामे श्रीचैतन्यमताश्रित कृष्णभक्ति आ भक्तक प्रचार-प्रसारक सुपरिणाम छल। चारूकात शैव-शाक्तक बौद्धिक समाज आ ताहि बीचमे ई वैष्णव आयोजन जकरा कि दरभंगा राजक सोझा-सोझी समर्थन प्राप्त छलैक, 1971-72 ई- मे ई एकटा पैघ घटना सन छल। एहिमे श्रीमद्भागवत कथा, रासलीला, आध्यात्मिक प्रवचन, संत-सम्मेलन, नाम-संकीर्तनादिक गदेल मुदा सैंतल व्यवस्था छलैक। कएक टा विशिष्ट घटना सेहो एहि कालखंडमे घटल जाहिमे एकटा घटनाक त’ ऐतिहासिक महत्वक छल जे बड़ी महारानी (राज दरभंगा) 1969 ई- मे श्रीरासबिहारी दास गोस्वामीजी (बेनीपट्टी) सन वैष्णव आ परमवीतरागी संतसँ श्रीचैतन्यमताश्रित कृष्णोपासनाक मार्गमे दीक्षिता भेलीह। एहि महावसरक उपलक्ष्यमे बड़ी महारानी अष्टयाम नाम संकीर्तनक आलावे आवालब्रह्मचारिणी वैष्णव दासीजी (बहिनजी, बेनीपट्टी) सन वैष्णवी-विदूषी कथावाचिका सँ श्रीमद्भागवतक कथा सेहो सुनने रहथि। एही आध्यात्मिक परिवेशमे श्रीचैतन्य चन्द्रायणक रचना भेल छल। खाँटी मैथिली भाषामे रचल लीला-गाथा (महाकाव्य)क काव्य-सौन्दर्य आ प्रामाणिकता श्रीचैतन्य देवक मैथिलत्वक परिप्रेक्ष्यमे कएक अर्थमे महत्वपूर्ण आ प्रशंसनीय अछि। चैतन्य देवक स्वजन होयबा सन गर्व-बोध सँ अभिभूत श्रीमधुकरजी सम्पूर्ण मैथिल-मनोयोग सँ एहि महाकाव्यके रचने छथि। श्रीचैतन्य देवक
सोहर:-
श्रीशची मैया अंगना, बालक गौर बदना,
जनम लेल रे, हरि जनमल रे।
बधावा गीत:-
माँगै लय अएलहुँ बघावा हे ! मिथिला के पमरिया ।
युग-युग जिबओ निमाइ हे ! मोर लागौ उमरिया ।।
नहि लेबै हम हाथी ओ घोड़ा,
राखू फराके असर्फीक तोड़ा,
हमहूँ पमरिया छी बाबाके गामक,
माँगय ने अएलहुँ भिखरिया हे, मिथिलाके पमरिया ।।
श्रीचैतन्य देवक एहने-एहने विशिष्ट अवदानक कारणे हिनक जन्म-तिथि फगुआ (फागुनक पूर्णिमा) मैथिल-मिथिलाक लेल एकटा गर्व-पर्व अछि। सम्पूर्ण विश्वमे हिनक जयंती महोत्सव मनाओल जाइछ। ताहि अर्थमे मिथिले कने पछुआयल सन लगैए। यद्यापि कतहु-कतहु ई महोत्सव मनाओलो जाइछ, विशेष क’ चैतन्य-सम्प्रदायी कृष्णोपासक लोकनिक बीच, मुदा एहिठाम हिनक आध्यात्मिक-दार्शनिक अवदानक मोजर बेसी अछि। हिनक मिथिला अयबाक सेहन्ता त’ प्रत्यक्षतः पूर्ण नहि भ’ सकल रहनि मुदा हिनका द्वारा प्रवर्तित दर्शन-उपासना-वैष्णवतादिक प्रचार-प्रसार मिथिलेक किछु वीतरागी संत लोकनि खूबे कयलनि अछि। मिथिलाके पहिल-पहिल श्रीचैतन्य देवक नाम-संकीर्तन- ‘हरेकृष्ण---- हरे राम---’ सँ परिचय करौनिहार एकटा बंगाली विद्वान-वैष्णव-दार्शनिक संत श्रीपरमानंद दास गोस्वामी (बंगाली बाबा) अपन संन्यासोपरांत जीवनक लगभग 60 वर्ष चैतन्य देवक ओही मिथिला-गमनक अपूर्ण सेहन्ताक यथासंभव पूर्तिक पाछाँ लगा आजीवन मिथिलामे घूमि-घूमि नाम-संकीर्तनक प्रचार-प्रसार कयल। फलस्वरूप मिथिलो मे आब श्रीचैतन्य देवक भावधारानुकूल आयोजनक संख्यामे वृद्धि भेल अछि तथापि हुनका मिथिला-मैथिल सँ जोडि़ तदजन्य भावसँ गौरवान्वित भ’ एहि आयोजन सबके मनायब शेषे अछि जाहिसँ काल्हि समस्त विश्वके चिकरि क’ कहि सकी जे ई महामानव-महामैथिल श्रीचैतन्य देव हमरहु छलाह, हमरहि छलाह।
संदर्भ-
1- श्रीचैतन्य चन्द्रायण - श्रीरामचन्द्र मिश्र ‘मधुकर’
2- मिथिलाक सांस्कृतिक इतिहास - प्रो- राधाकृष्ण चौधरी
3- श्रीचैतन्य देव - श्रीसुन्दरानन्द विद्याविनोद
4- श्रीचैतन्य मत - डॉ- अवधबिहारी लाल कपूर
5- श्रीचैतन्य चरितामृत (मध्य लीला)-श्रीकृष्णदास कविराज गोस्वामी
6- ब्रजके रासिकाचार्य - डॉ- अवधबिहारी लाल कपूर
7- Mathura : A District Memoir (3rd edition)
8- श्रीचैतन्य चरितामृत (अंतलीला) - श्रीकृष्णदास कविराज गोस्वामी


text:
रविवार, 28 अगस्त 2011
काज करू,तखन बाजू !
की लेब, गप्प? लिय'लप्प के लप्प । मुदा हमरो लगै छल ई सब गप्पे छियै । जखन व्यक्तिगत स्वार्थ टकराइ छै त' सर्व प्रथम सिद्धांत पानि भरै लए चल जाति छै। अन्नाक अनशन,जन सम्रर्थन,फेर ओकर समाप्ति सब किछु हमरा गप्प लगैये । जनलोक पाल मे एन.जी.ओ.के कियैक ने राखल गेलै ? की हेतै ज' जनलोक पाले मे भ्रष्टाचार पैसि जाइ ? ओकरा पर के नजरि रखतै ? अन्ना कि केजरीवाल कि शांति भूषण कि किरण बेदी चुनाव नंइ लड्ती...जे.पी. सेहो चुनाव नंइ लडला,कोनो जबाबदेही नंइ लेलनि । ई त' आरो भयावह । अरे अहां उत्तरदायित्व ल'क' काज करियौ आ लोकके देखबियौ जे अहां कोना काजरक कोठली मे रहियो क'बेदाग छी । तखन ने लोक बूझत । आ सोझे कुचेष्टा कारबा मे की
छै? क्यो क' सकैये । काज क' क' देखबियौ,तखन ने बूझब अन्ना । ई देश अदौ स' भ्रष्टाचार मे लिप्त छै,एकरा ने बचबियौ । दोसर "दूसरी आज़ादी"...बहुत भेलै ।
प्रस्तुतकर्ता साकेतानन्द नवहटिया पर 10:46 pm कोई टिप्पणी नहीं:
गुरुवार, 4 अगस्त 2011
शुक्रवार, 22 अप्रैल 2011
एक्शन री प्ले.
हमरा जँ एखन क्यो कहे जे अहां के हम तीस वर्षक बना दैत छी,त'एक त' हम हठे
तैयारे ने हेबै । जँ' भैयो गेलंहु त'जीवन के एते सीरियसली नंइ लेबै जत्ते सीरियसली हम एकरा लेने रहियै । हमरा लगैत अछि जे सब किछु अपन समय पर खट-खट होइत रहतै छैक, अहांक मनोवृत्ति तेहने भ' जायत, अहां स्वत: ओही दिशा मे बढबै, वैह करबै जाहि स'कि नियत काज हुए। अहां चाहबो ज' करबै ज्र नंइ करब---त'होनी हाथ पकडि क'करा लेत। तैं हमर बादक दोसर की तेसर पीढी के ई बूझि लेबाक चाही जे काज त'अवश्य करी मुदा अइ चिंते नंइ बीतल जाइ जे ई काज मे सफलता भेटत कि नंइ ? नंइ भेटत त' की करब ? एक टा रास्ता जँ' बंद होइ छै त' ईश्वर कि भाग्य, दस टा आर दरवाजा खोलि दैत छथिन । अहां छ्टपटाऊ कि,भने काहि काटू---किछु करू,होइ बला जे छै से हेबे करतै । अहां मात्र अपन अंतर्मनक बात के ध्यान स'सुनियौ ने !आधा-आधी ओझरी ओहिना सोझरा जायत । हमरा डाक्टर बनबाक बड मोन रहय, मुदा होनी रहै हमरा रेडियो मे काज करबै बला कि लेखक बनेबाक हम आइ.एस.सी.केलंहु,तेन किम? हमरा "जीवछ भाई" बन' पडल,बा-जबर्दस्ती हमरा लिख' पडल। किताब-दर-किताब छपल । हमरा स' क्यो ने पुछलक--" की यौ ? अपने लेखक बनबै ?" तैं हमर रिक्वेस्ट ! जीवन के अपन गतियें चल'दियौ,अहांके नंइ बूझल अछि जे अहां चाहियो के एकर दशा आ दिशा नंइ बदलि सकै छी ।
तैयारे ने हेबै । जँ' भैयो गेलंहु त'जीवन के एते सीरियसली नंइ लेबै जत्ते सीरियसली हम एकरा लेने रहियै । हमरा लगैत अछि जे सब किछु अपन समय पर खट-खट होइत रहतै छैक, अहांक मनोवृत्ति तेहने भ' जायत, अहां स्वत: ओही दिशा मे बढबै, वैह करबै जाहि स'कि नियत काज हुए। अहां चाहबो ज' करबै ज्र नंइ करब---त'होनी हाथ पकडि क'करा लेत। तैं हमर बादक दोसर की तेसर पीढी के ई बूझि लेबाक चाही जे काज त'अवश्य करी मुदा अइ चिंते नंइ बीतल जाइ जे ई काज मे सफलता भेटत कि नंइ ? नंइ भेटत त' की करब ? एक टा रास्ता जँ' बंद होइ छै त' ईश्वर कि भाग्य, दस टा आर दरवाजा खोलि दैत छथिन । अहां छ्टपटाऊ कि,भने काहि काटू---किछु करू,होइ बला जे छै से हेबे करतै । अहां मात्र अपन अंतर्मनक बात के ध्यान स'सुनियौ ने !आधा-आधी ओझरी ओहिना सोझरा जायत । हमरा डाक्टर बनबाक बड मोन रहय, मुदा होनी रहै हमरा रेडियो मे काज करबै बला कि लेखक बनेबाक हम आइ.एस.सी.केलंहु,तेन किम? हमरा "जीवछ भाई" बन' पडल,बा-जबर्दस्ती हमरा लिख' पडल। किताब-दर-किताब छपल । हमरा स' क्यो ने पुछलक--" की यौ ? अपने लेखक बनबै ?" तैं हमर रिक्वेस्ट ! जीवन के अपन गतियें चल'दियौ,अहांके नंइ बूझल अछि जे अहां चाहियो के एकर दशा आ दिशा नंइ बदलि सकै छी ।
प्रस्तुतकर्ता साकेतानन्द नवहटिया पर 10:28 pm कोई टिप्पणी नहीं:
शनिवार, 16 अप्रैल 2011
म्नुक्ख होइये चिडै.
अपन व्यक्तिगत दुख के जग-जाहिर करब बेकार ।...सुनि अठिलैहें लोगसब के अतिरिक्त किछु नंइ।
हमरा लगैत अछि जे साहित्यिक रूप स'जखन क्यो चर्चा मे नंइ आबि पबैत अछि तखन ओ
लेखक अपना स' श्रेष्ठ के गारि फझ्झति द'क' अपना के पैघ बुझैत अछि। तै मे ज' हुनका कत्तौ छपै-छपबै के
सुविधा होनि,कोनो धज्जी सनक मैगजिन होनि तखन त'हुनका जे मोन हेतनि से लिखता। अहिना छथि संपादक वरेण्य शरदेंदु शेख चौधरीजी । हुनकर मोनेजे हमरा जहिया स'अकादमी भेटल अछि तहिया स' हमर लिखनाइ बंद भगेल अछि । जखन
कि तकर बाद हमर दशाधिक कथा प्रकाशित भेल अछि।मुदा से हुनका नंइ सुझलनि। कोना
सुझतनि ? अहां आंखि पर पीरा चश्मा लगा क'देखबै त'दुनियां पांडु रोग स' पीडित बुझाइये पड्त। तहिना एक टा साहित्यिक रंगदार बिहरि स'बहरेला अछि अजित कुमार आज़ाद जी। लिखतथि-पढितथि त'से जथ-कथ,भरि
पटना घुमि-घुमि क'एकर बात ओकरा त'कोनो गुलछर्रा अनेरे उडबैत रहता,लोक के लडबैत,तरह-तरह के लांछन लगबैत समय गमेता।एखन फेस बुक पर ओ लिखै छथि जे हम, उषाकिरण जी आ भाई साहेब ( राजमोहन जी) मैथिली कथा के
हिंदी अनुवाद क' हिंदियो के लेखक सब मे अपन नाम करै लए चाहै छी। हम्रर मैथिली कथाक सब हिंदी अनुवाद मे"मैथिली कथा" शीर्षकेक संग छपल रहै छैक,से हुनका नंइ सुझै छनि । आंखि मे गेजड जं भ'जाय,त'कोना सुझत ? हमर एहन कथा "काल रात्रिश्च दारुणा" जुलाइ 2009 के वागर्थ पत्रिका मे छपल अछि, से
देखौत,किंबा हमर कोनो हिंदीक रचना देखा दौथ जाहि मे ई नंइ लिखल हुए जइमे मैथिलीक कथाक उल्लेख नंहि हुए त'मानि जेबनि ।बिना आधारक एहेनसब बात लिखब साहित्यिक रंगदारी नंइ त' आर की कहौतै?
हमरा लगैत अछि जे साहित्यिक रूप स'जखन क्यो चर्चा मे नंइ आबि पबैत अछि तखन ओ
लेखक अपना स' श्रेष्ठ के गारि फझ्झति द'क' अपना के पैघ बुझैत अछि। तै मे ज' हुनका कत्तौ छपै-छपबै के
सुविधा होनि,कोनो धज्जी सनक मैगजिन होनि तखन त'हुनका जे मोन हेतनि से लिखता। अहिना छथि संपादक वरेण्य शरदेंदु शेख चौधरीजी । हुनकर मोनेजे हमरा जहिया स'अकादमी भेटल अछि तहिया स' हमर लिखनाइ बंद भगेल अछि । जखन
कि तकर बाद हमर दशाधिक कथा प्रकाशित भेल अछि।मुदा से हुनका नंइ सुझलनि। कोना
सुझतनि ? अहां आंखि पर पीरा चश्मा लगा क'देखबै त'दुनियां पांडु रोग स' पीडित बुझाइये पड्त। तहिना एक टा साहित्यिक रंगदार बिहरि स'बहरेला अछि अजित कुमार आज़ाद जी। लिखतथि-पढितथि त'से जथ-कथ,भरि
पटना घुमि-घुमि क'एकर बात ओकरा त'कोनो गुलछर्रा अनेरे उडबैत रहता,लोक के लडबैत,तरह-तरह के लांछन लगबैत समय गमेता।एखन फेस बुक पर ओ लिखै छथि जे हम, उषाकिरण जी आ भाई साहेब ( राजमोहन जी) मैथिली कथा के
हिंदी अनुवाद क' हिंदियो के लेखक सब मे अपन नाम करै लए चाहै छी। हम्रर मैथिली कथाक सब हिंदी अनुवाद मे"मैथिली कथा" शीर्षकेक संग छपल रहै छैक,से हुनका नंइ सुझै छनि । आंखि मे गेजड जं भ'जाय,त'कोना सुझत ? हमर एहन कथा "काल रात्रिश्च दारुणा" जुलाइ 2009 के वागर्थ पत्रिका मे छपल अछि, से
देखौत,किंबा हमर कोनो हिंदीक रचना देखा दौथ जाहि मे ई नंइ लिखल हुए जइमे मैथिलीक कथाक उल्लेख नंहि हुए त'मानि जेबनि ।बिना आधारक एहेनसब बात लिखब साहित्यिक रंगदारी नंइ त' आर की कहौतै?
प्रस्तुतकर्ता साकेतानन्द नवहटिया पर 9:50 pm कोई टिप्पणी नहीं:
शनिवार, 26 मार्च 2011
गते बहुतरे काले.....
बहुत दिन बीत गेलै, दिन के की ?बितबे लए छैक काल । जे अबाध गति स'चलल जा रहल छै।
सैह देख क' ने कविगण एकरा 'ओल्ड फादर टाइम,टाइम,टाइम !' लिखलखिन । हमर घर मे एक जनी एहनो छथि जे बिना पढ्ने-लिखने नोबेल पुरस्कार विजेता प्रो.हाकिंस के मातु क' देलखिन । ओ सूर्यक जन्म दिन मनबैत छथि...जखन की सूर्यक निर्माण,की सूर्यक उत्ताप कहिया शुरू भेलै ? ई बडका-बडका पदार्थ विज्ञानीयों के पुछबनि त' गोंगियै लगता। मुदा हुनका बुझल छनि जे सूर्य देवता कहिया जनमला। हमर मुंह स' अनायासे निकलि गेल--वाह !
सैह देख क' ने कविगण एकरा 'ओल्ड फादर टाइम,टाइम,टाइम !' लिखलखिन । हमर घर मे एक जनी एहनो छथि जे बिना पढ्ने-लिखने नोबेल पुरस्कार विजेता प्रो.हाकिंस के मातु क' देलखिन । ओ सूर्यक जन्म दिन मनबैत छथि...जखन की सूर्यक निर्माण,की सूर्यक उत्ताप कहिया शुरू भेलै ? ई बडका-बडका पदार्थ विज्ञानीयों के पुछबनि त' गोंगियै लगता। मुदा हुनका बुझल छनि जे सूर्य देवता कहिया जनमला। हमर मुंह स' अनायासे निकलि गेल--वाह !
प्रस्तुतकर्ता साकेतानन्द नवहटिया पर 9:04 pm 1 टिप्पणी:
सदस्यता लें संदेश (Atom)


text:
Wp/anp/अंग लिपि
अंग लिपि एगो प्राचीन लिपि छेकै। प्राचीन काल मँ अंगिका भासा लिखै लेली अंग लिपि केरौ उपयोग होय छेलै। बौद्ध ग्रंथ ललित विस्तर मँ एकरौ जिक्र करलौ गेलौ छै।
पारिवारिक सम्बन्ध[edit | edit source]
अंग लिपि भारत करो आरो सब्भे लिपि के तरह ही ब्राह्मी लिपि सँ निकललौ छै।
व्युत्पत्ति आरू इतिहास[edit | edit source]
अंग एगो एन्हौ क्षेत्र क संदर्भित करै छै जे अबय भारत केरो बिहार, झारखंड आरू बिहार राज्य मँ छै, जेकरौ लिपि अंग लिपि छेलै। अंग लिपि के उल्लेख एगो प्राचीन संस्कृत भाषा के बौद्ध पुस्तक "ललितविस्तर" मँ छै, जेकरा मँ बुद्ध क ज्ञात 64 लिपि के सूची मँ अंग लिपि के नाम प्रारंभ मँ उल्लिखित छै। आर्थर कोक बर्नेल न सोचलै छेलै कि "ललितविस्तर" मँ वर्णित चौंसठ लिपि मँ सँ कुछु क कल्पित मानलौ छेलै, लेकिन हुनी द्रविड़, अंग और बंग सहित कुछु क वास्तविक मानलौ छै।
अभिलक्षण आरू तुलना[edit | edit source]
अंग लिपि आरू बंगला लिपि कुछु क्षेत्रीय विशेषता सिनी के संग ब्राह्मी भाषा सँ विकसित होलौ लिपि छेकै। इ है विश्वास क समर्थन करै छै कि वर्णमाला मँ स्थानीय विशेषता के विकास प्राचीन समय सँ जारी छेलै।
इ भारतीय वर्णमाला के स्थानीय रूप के प्रारंभिक विकास क दर्शाय छै।


text:
— भावेश चौधरी।
सामान्य परिस्थिति में कोनो गृहस्थ सा पुछबन-‘जे ब्याह,उपनयन, मुंडन, मृत्यु भोज आदि में अपव्यय कतेक उचित?’, ता अधिकांश के जवाब याह रहत कि ‘पूरा अनुचित। एकर कारण पहिने से मानसिक तनाव रहैत अछि’।लेकिन तहिओ अधिकांश लोग अपन ताकत सा कतेको गुणा बेसी खर्च करैत छथि। यद्यपि एहि प्रकार के अपव्ययिता के कोनो धार्मिक विधान नहीं अछि, आ ने कोनो समाजिक बंधन।बंधन अई ता बस लोगक रूढ़िवादी मनोवृति के। प्रदर्शन आ धूम-धाम के प्रथा चलल गेल आ बढईत गेल। अनिच्छो सा सामाजिक कार्यक्रम में पैसा के पाइन जेका बहाइल जाईत अछि। एकर पाछू कतेको कारण छै।प्रमुख कारण में ‘संस्कार के प्रेरणा’ के राखल जा सकैत अछि।सामाजिक कार्यक्रम में अपव्ययता के एकटा जुनून,एकटा उन्माद आइब जाई छै!खर्च करई के त्योहार माइन लेल जायत अछि। मोन आ मुठ्ठी खोइल के खर्च करैत छथि।अपन जेबी में नै रहला पर कर्ज लैत छथि।घर,जमीन,आभूषण बेच दैत छथि। ई प्रथा आ परंपरा एतेक स्वाभाविक अछि जे बिना सिखब आ प्रयत्न के ई संस्कार में दीक्षित भा जाई अछि।, ऐहन संस्कार जाहि सा प्रेरित लोग नै चाहितो अई लेल विवश भेल रहै छथि।
अपव्ययता के एकटा और कारण लोक लज्जा के डर सेहो प्रमुख भेल।कम खर्च करय पर आलोचना सहय पड़ई छनि,अनेक तरह के विशेषण सा सुशोभित होयत छथि। अहि कटुता सा बचय के लेल अनर्गल खर्च भा जायत छै।
लेकिन विवेकशीलता याह में अय जे कोनो प्रथा या परंपरा अपनाबा सा पहिने ओकर औचित्य आ अनौचित्य पर विचार कायल जाय आ जे उपयुक्त होई,ओकरा ग्रहण करैत बाकी के परित्याग काल जाई। अहि उचित आ अनुचित के त्याग में लोक भय सा विचलित नई होबक चाही।
कतऊ कतऊ बड़प्पन देखेबाक लालसा लोक भय पर भारी होयत अछि ता कतो उल्टा।।अनेकों निर्बल-मना व्यक्ति अतिरिक्त खर्च के प्रदर्शन का समाज में अपना आप के पैग देखेबाक प्रयत्न करैत छथि आ एकरा प्रसन्नता के अभिव्यक्ति नाम दैत छथि।बाद में भले ही कतबो दिक्कत हुआ लेकिन तत्काल में पैसा के पाइन जेका बहाबैत छथि।लेकिन आब ई बुझनाई आ बुझेनाई जरूरी भा गेलैया कि अपव्ययता बड़प्पन के निशानी नै,बल्कि बड़प्पन के मानदंड सरलता,सादगी आ सत्कर्म भेल।अहि हेतु समाज के प्रबुद्धजन,सामाजिक संस्था आ नुक्कड़ नाटक द्वारा चेतना के विस्तार करबाक चाही।एक तय न्यूनतम खर्च सा बेसी खर्च करबाक इच्छुक व्यक्ति के ओहि पाई के सामाजिक शिक्षा,रोजगार,कल्याण आ न्याय में लगेबाक लेल प्रेरित करबाक चाही।।
जय मिथिला,जय मैथिली।।


text: पटना। बिहार मे बिजली क मांग मे लगातार इजाफा भ रहल अछि, जखन कि आपूर्ति ओहि अनुपात मे नहि भ पाबि रहल अछि। एहन मे राज्यक विकास दर आ गरमी कए देखैत राज्य विद्युत बोर्ड 200 मेगावाट अतिरिक्त बिजली कीनबाक निर्णय लेलक अछि। बोर्ड अधिकारी क मुताबिक बिहार कए वर्तमान मे प्रतिदिन 3,000 मेगावाट बिजली क आवश्यकता अछि, जख्सन कि औसत उपलब्धता 900-1,000 मेगावाट क बीच अछि। एहि मे स 350 मेगावाट बिजली अनिवार्य सेवा कए द देल जाइत अछि। राज्य क राजधानी पटना कए असगर 400 मेगावाट बिजली क जरूरत अछि। ओ कहला जे ताहि लेल बिजली बोर्ड तत्काल 200 मेगावाट अतिरिक्त बिजली कीनबा लेल निविदा आमंत्रित केलक अछि, जे अल्प अवधि (शार्ट टर्म) क लेल होएत आ एकर आपूर्ति एहि वर्ष लेल मात्र होएत। एहि स पूर्व सेहो बिजली बोर्ड 1,500 मेगावाट बिजली क लेल निविदा आमंत्रित करि चुकल अछि। उल्लेखनीय अछि जे बिहारक जिला मुख्यालय बिजलीक भारी किल्लत स जूझि रहल अछि।


text:
मैथिली जिन्दाबाद स्रोत, मुंबई! जुन १७, २०१५.
विरार महानगरपालिकाक वार्ड क्रमांक २४ सँ दिग्गज सबकेँ पटखनी दैत मैथिल-मराठी एकजुटता सँ बहुजन विकास आघाड़ीक उम्मीदवार मैथिलानी पुतुल रविन्द्र झा केर भारी मत सँ विजयी भेलाक समाचार सौंसे भारत मे ‘मैथिली जिन्दाबाद’ तथा सामाजिक संजाल पर वाइरल बनि गेल अछि।
मुंबई मे स्थापित मैथिली-मिथिलासेवी संस्था सब सेहो श्रीमती पुतुल रविन्द्र झा केर जीत लेल बधाई संदेश पठौलनि। एकटा संस्था ‘संस्कार मिथिला फाउंडेशन’ द्वारा श्रीमती पुतुल रविन्द्र झा केर सम्मान मे समारोह मनेबाक घोषणा कएलक अछि। एहि समारोह मे महाराष्ट्रक राजनीति सँ जुड़ल हस्ती लोकनिक संग-संग विभिन्न समाजसेवी तथा फिल्मकर्मी लोकनि केँ आमंत्रित कैल जायत। समारोह मे गीत-संगीतक कार्यक्रम सेहो होयत। ई जानकारी कार्यक्रमक संयोजक कुणाल ठाकुर मैथिली जिन्दाबाद केँ इमेल पठाकय करौलनि अछि। श्री ठाकुर अपन संदेश मे बतेलनि जे मैथिलक एकजुटता सँ एहेन भव्य जीत संपूर्ण मुंबई मैथिल केँ उत्साह प्रदान केलक अछि। जाहि ठाम बिहारी बनिकय लोक गारि-मारि खाइत अछि, ताहि ठाम मिथिलावासी – जनक-जानकीक प्रदेशक मैथिल केँ मराठी द्वारा बड सम्मान भेटैत छैक, तेकर ई जिबैत नमूना थीक। आगामी भविष्य मे मैथिल आरो मजबूत सहकार्य सँ मराठीक संग गठजोड़ बनबैत समग्र विकास लेल राजनैतिक अधिकार प्राप्त करत। संस्कार मिथिला सदैव मैथिल सब केँ जोड़बाक लेल प्रतिबद्ध अछि आ रहत।


text:
अपने क' बता दी मिथिलांचल वासी सभक लेल 15 जून 2017 बड़का मनहूस दिन छल जाहि दिन खबैर आएल छल जे धनबाद चंद्रपुरा लाइन बंद काएल जाएत आओर एहि क्रम म' रांची - जयनगर एक्सप्रेस ट्रेन बंद रहत। ई खबैर मिथिलांचल वासी सभक लेल बहुत दुखद खबैर छल। एहि स्थिति म' "झारखंड मिथिला मंच" के स्वयंसेवक सभ आंदोलन केर बिगुल फुँकलाह, झारखंड मिथिला मंच के एकटा प्रतिनिधि मंडल रेल अधिकारी सभसँ भेट करि ट्रेन क' पुनः चलेबाक लेल ज्ञापन देलनि आओर DRM सँ आग्रह केलनि जे ट्रेनक परिचालन शिघ्र प्रारंभ काएल जाय।
ऐहिक बाद सँ लगातार जतेक रेल अधिकारी ऐलाह हुनका सभके झारखंड मिथिला मंच केर प्रतिनिधि मंडल द्वारा ट्रेन क' पुनः चलेबाक लेल ज्ञापन देल गेल, धरना देल गेल, उग्र प्रदर्शन कैल गेल। दू दिन स्वयंसेवक लोकनि पर FIR तक होयबाक नौबत आबि गेल छल, RPF के द्वारा स्वयंसेवक सभ पर रायफल तानल गेल छल। तैयो स्वयंसेवक लोकनि हार नहि मानलनि।
किछु दिनक बाद विडियो कान्फरेंसिंग के रेलवे प्रोजेक्टक लोकार्पण समारोह छल जाहि मे तात्कालीन रेल मंत्री सुरेश प्रभु ओनलाइन उद्घाटन करितथि आओर ओ कार्यक्रम संग जूड़ल छलाह। रांची के हटिया स्टेशन पर भब्य मंच बनल छल, मंच पर रांची के साँसद श्री रामटहल चौधरी, केन्द्रिय मंत्री सुदर्शन भगत, प्रदेश अध्यक्ष लक्षमण गिलुआ बैसल छलाह तखने झारखंड मिथिला मंच केर स्वयंसेवकगण सभा म' रांची - जयनगर एक्सप्रेस ट्रेन पुनः चलेबाक अप्पन मांग राखलनि जकर समर्थन माननीय सांसद बिधायक संग मुख्यमंत्री सेहो केलाह।
एहि आंदोलन म' झारखण्ड मिथिला मंच के पुरुख स्वयंसेवक सभक संगे - संग जानकी प्रकोष्ठ के स्वयंसेविका सब सेहो पूर्ण रूप सँ सक्रिय रहली। एहि बाबत पत्रकार विजय देव झा सेहो सांसद बिधायक सभसँ लगातार संपर्क बनेने रहला आओर दवाब ऐहन रहल जे रेलवे मंत्रालय हारि क' रांची - जयनगर एक्सप्रेस ट्रेन क' पुनः परिचालन करबाक घोषणा केलक।